title: André Frossard

text: Hänet valittiin Ranskan akatemian jäseneksi vuonna 1987, ja kuolemaansa asti hän kirjoitti nimimerkillä "Cavalier Seul" kronikkaa Le Figaro sanomalehteen.


title: Saint Vincent ja Grenadiinien talous

text: Saint Vincentin ja Grenadiinien talous perustuu pääosin maatalouteen, erityisesti banaanin viljelyyn. Pääasiassa sitä harjoitetaan pientiloilla vuortenrinteillä. Monet kotitaloudet harrastavat omavaraismaataloutta kasvattamalla viljakasveja.


title: Saint Vincent ja Grenadiinien talous

text: Banaanin ohella Saint Vincentin ja Grenadiinien toinen tärkeä vientituote on arrowjuuren tärkkelys, jota käytetään joissakin lääkkeissä ja tulostuspaperissa. Elintärkeä turismi on kasvussa, ja etenkin Grenadiinien puhtaat vedet houkuttelevat turisteja. Merkittävimmät turistikohteet ovat Bequian ja Mustiquen saaret.


title: Saint Vincent ja Grenadiinien talous

text: Saint Vincentillä ja Grenadiineilla on ollut useita yrityksiä kehittää erilaisia teollisuuden haaroja, mutta ne ovat onnistuneet huonosti. Maan työttömyysaste on 35–40 %. Bruttokansantuote oli 2 900 Yhdysvaltain dollaria asukasta kohden vuonna 2003. Työssäkäyvistä 50 % sai elantonsa maataloudesta, 30 % palvelualalta ja 20 % teollisuudesta.


title: PokerStars

text: PokerStars on maailman suurin nettipokerihuone. Se avattiin 11. syyskuuta vuonna 2001 ja sen omisti tuolloin costaricalainen Rational Enterprises -yhtiö, jonka suurin omistaja oli PokerStarsin perustaja Isai Scheinberg perheineen. Yhtiö muutti myöhemmin toiminnan Mansaarelle ja sen nykyinen nimi on The Rational Group. PokerStarsin toimitusjohtajana toimi Isain poika Mark Scheinberg kesäkuuhun vuoteen 2014 saakka, jolloin Amaya Gaming Group osti yhtiön sekä PokerStarsin sisarsivuston Full Tilt Pokerin 4,9 miljardilla dollarilla.


title: PokerStars

text: PokerStarsilla oli kanadalaisen Kahnawake Gaming Commissionin pelilisenssi. Nykyään sillä on mansaarelainen Gambling Supervision Commissionin pelilisenssi sekä maltalaisen Lotteries and Gaming Authorityn pelilisenssi sekä maakohtaisia pelilisenssejä Italiassa, Ranskassa, Virossa, Belgiassa, Tanskassa, Espanjassa ja Saksassa.


title: PokerStars

text: World Series of Pokerin pääturnausten voittajista Chris Moneymaker (2003) ja Greg Raymer (2004) hankkivat osallistumislippunsa PokerStarsin satelliittiturnausten kautta. Myös vuoden 2005 voittaja Joe Hachem on PokerStarsin sponsoroima pelaaja. Pokerihuoneen sponsoroimia pelaajia ovat edellä mainittujen lisäksi Daniel Negreanu, Victoria Coren Mitchell, Liv Boeree, Jake Cody, Bertrand Grospellier, Barry Greenstein, Jason Mercier, Joe Cada, Jonathan Duhamel, Jan Heitmann, Vanessa Selbst, George Danzer, Luca Pagano, Vanessa Rousso, Victor Ramdin, André Akkari, Humberto Brenes, Chad Brown, Leo Margets, Eugene Katchalov, Marcin Horecki, Dario Minieri, Johnny Lodden, Leo Fernandez, Ivan Demidov, Marcel Luske, Arnaud Mattern, Alex Kravchenko, Theo Jørgensen, Lex Veldhuis, David Williams, Sebastian Ruthenberg, Angel Guillén, Maxim Lykov, Raymond Wu, Dag Palovic ja Jose Ignacio Barbero. Lisäksi PokerStarssilla on "Team PokerStars Online" sponsoripelaajia, joita on tällä hetkellä (syyskuu 2013) 19 kappaletta. Pokeriammattilaisten lisäksi PokerStarsin sponsoroimia pelaajia ovat entinen tennispelaaja Boris Becker, jääkiekkoilija Mats Sundin, tennispelaaja Rafael Nadal, hollantilainen maahockeyn olympiakultamitalisti Fatima Moreira de Melo, ruotsalainen hiihtäjä Marcus Hellner ja entinen jalkapalloilija Ronaldo.


title: PokerStars

text: PokerStars järjestää vuosittain World Championship of Online Poker (WCOOP), Spring Championship of Online Poker (SCOOP) ja Micro Millions -internetturnaussarjan sekä sunnuntaisin Sunday Million -turnauksen, jossa on miljoonan dollarin takuupotti.


title: PokerStars

text: PokerStars on European Poker Tourin (EPT) Asia Pacific Poker Tourin (APPT), Latin American Poker Tourin (LAPT), UK and Ireland Poker Tourin (UKIPT), Estrellas Poker Tourin (ESPT), Eureka Poker Tourin, Italian Poker Tour (IPT)in, Czech-Slovak Poker Tourin (CSPT), Australia & New Zealand Poker Tourin (ANZPT), France Poker Seriesin (FPS), Belgian Poker Seriesin (BPS), Russian Poker Seriesin (RPS), Brazilian Series of Pokerin (BSOP) ja PokerStars Caribbean Adventuren (PCA) sponsori.


title: Power of the Dragonflame

text: Power of the Dragonflame on power metal -yhtye Rhapsodyn vuonna 2002 julkaistu studioalbumi ja "Emerald Sword Saga" -levysarjan viimeinen osa. Albumia on pidetty yhtenä yhtyeen parhaista .


title: Power of the Dragonflame

text:
Kaikki sävellykset: Luca Turilli/Alex Staropoli, paitsi 4. säv. Pierre Attaingnant. Sanoitukset: Luca Turilli.
Alex Holzwarth mainitaan levyn kansilehdessä, mutta hän ei äänittänyt albumille rumpuosuuksia.


title: Hannu Pikkarainen

text: Hannu Pikkarainen (s. 13. lokakuuta 1983 Helsinki) on suomalainen entinen jääkiekkopuolustaja. Hän pelasi urallaan SM-liigassa yhteensä 324 runkosarjaottelua tehopistein 26+78=104 ja keräten 192 jäähyminuuttia sekä 42 playoff-ottelua tehopistein 1+4=5 ja keräten 12 jäähyminuuttia. Pikkarainen teki myös pitkän uran ulkomailla pelaten Pohjois-Amerikassa, Ruotsissa, KHL:ssä ja Saksassa. Hän pelasi myös yhden A-maaottelun.


title: Hannu Pikkarainen

text: Pikkarainen tunnettiin kiekollisena puolustajana. Elite Prospects -sivuston Ulf Anderssonin mukaan Pikkarainen luisteli sulavasti ja oli taitava hyökkäyspäässä. Hän oli myös hyvä syöttämään, laukomaan ja oli käyttökelpoinen ylivoimalla. Pikkaraisella oli kuitenkin puutteita fyysisyydessä ja aggressiivisuudessa. Hänellä oli urallaan puutteita myös harjoitteluasenteessa ja oman pään pelaamisessa.


title: Hannu Pikkarainen

text: Pikkarainen aloitti jääkiekkoilun 4-vuotiaana Helsingin IFK:ssa. Hän voitti kauden 1998–1999 päätteeksi C-nuorten Suomenmestaruuden. Vuosina 2000 ja 2001 Pikkarainen voitti B-nuorten SM-pronssia. Jälkimmäisenä vuotena hän voitti myös A-nuorten SM-hopeaa. Kaudella 2001–2002 Pikkarainen oli HIFK:n A-nuorten tehokkain puolustaja tehoilla 8+14=22. Hän voitti kauden päätteeksi SM-pronssia. Kaudella 2002–2003 Pikkarainen debytoi HIFK:n SM-liigajoukkueessa, jossa hänen tulokaskautensa toi 46 runkosarja- ja neljässä playoff-ottelussa tehot 1+3=4. Hän teki liigauransa avausmaalin 31. lokakuuta 2002 vieraissa JYPiä vastaan. Pikkarainen pelasi osan kaudestaan vielä myös seuran A-nuorissa, jossa hän voitti kauden päätteeksi Suomenmestaruuden. Maaliskuussa 2003 Pikkarainen teki HIFK:n kanssa kaksivuotisen jatkosopimuksen.


title: Hannu Pikkarainen

text: Syyskausi 2003–2004 Pikkaraisella jäi rikkonaiseksi varusmiespalveluksen vuoksi. Hän pelasi SM-liigassa 16 runkosarja- ja 13 playoff-ottelua jääden ilman tehopisteitä. Pikkarainen voitti kauden päätteeksi SM-pronssia. Hän pelasi kauden aikana miesten pelejä myös kahden ottelun verran lainalla Mestis-joukkue Kirkkonummen Salamoissa tammikuussa 2004. Hän pelasi valtaosan kevätkaudestaan myös HIFK:n A-nuorissa, jossa Pikkarainen voitti SM-pronssia. Kaudella 2004–2005 hän löi itsensä läpi SM-liigassa ja otti HIFK:ssa johtavan kiekollisen roolin. Pikkarainen teki runkosarjassa 49 ottelussa tehot 7+13=20. Kevätkaudella hän kärsi pienistä loukkaantumisista. Pikkarainen edusti HIFK:ta kauden aikana myös Spengler Cupissa.


title: Hannu Pikkarainen

text: Elokuussa 2005 Pikkarainen teki tulokassopimuksen New York Rangersin kanssa. Hänen sopimuksensa rekisteröinti kuitenkin myöhästyi, joten Pikkarainen pelasi kauden 2005–2006 vielä lainalla HIFK:ssa. Hän teki runkosarjassa 18 tehopistettä, mutta Jatkoaika.com -sivuston pelaaja-arvion mukaan Pikkarainen pelasi kuitenkin alle odotusten sekä sortui ajoittain ylimielisyyteen ja vaarallisiin riskinottoihin. Pudotuspeleissä hän jäi kokonaan ilman tehopisteitä. Hänen kauteensa mahtui myös viikkojen mittainen poissaolo lokakuussa 2005 jalkapöytään tulleen murtuman vuoksi.


title: Hannu Pikkarainen

text: Kaudeksi 2006–2007 Pikkarainen New York Rangersin organisaatioon. Hän sai kuitenkin epäonnisen alun loukattuaan jo harjoituskaudella olkapäänsä NHL-lupauksille tarkoitetussa turnauksessa. Pikkarainen pelasi kauden aikana lopulta vain setisemän runkosarja- ja kolme playoff-ottelua AHL-joukkue Hartford Wolf Packissa sekä kymmenen runkosarja- ja yhden playoff-ottelun ECHL-joukkue Charlotte Checkersissa. Kaudeksi 2007–2008 hän palasi HIFK:hon kaksivuotisella sopimuksella. Pikkaraisen odotettiin ottavan johtava kiekollinen rooli, mutta hän teki runkosarjassa vain 15 tehopistettä ja pelasi loukkaantumisten vuoksi vain 32 ottelua. Pudotuspeleissä Pikkarainen oli kuitenkin HIFK:n paras syöttäjä ja jakoi sisäisen pistepörssin voiton Rem Murrayn kanssa tehoilla 1+4=5. Hän jakoi myös joukkueen sisäisen tehotilaston voiton Ilkka Heikkisen kanssa lukemalla +1. Jatkoaika.com -verkkolehden toimittaja Mari Pudaksen mukaan Pikkaraisen esitykset olivat päättyneellä kaudella heikentyneet Pohjois-Amerikan-vuoden jälkeen, eikä hänen kehityksensä ollut toivotunlaista.


title: Hannu Pikkarainen

text: Kaudella 2008–2009 Pikkarainen nousi HIFK:n varakapteeniksi. Hän sai suuren roolin, onnistui kohtuulisen hyvin hyökkäyspäässä ja teki SM-liigan yhden kauden piste-ennätyksensä tehoilla 4+19=23. Pikkaraisen esitykset puolustuspäässä olivat kuitenkin varsin heikkoja ja hänen teholukemansa -11 oli HIFK:n puolustajista heikoin. Jatkoaika.com -verkkolehden toimittaja Henri Havuselan mukaan Pikkaraisen harjoittelumotivaatio HIFK:ssa oli vuosien mittaan alhainen, eikä hän panostanut kevään peleissä joukkueen menestyksen eteen. HIFK:n päävalmentaja Kari Jalonen ei lopulta halunnut Pikkaraisen jatkavan joukkueessa enää kauden 2008–2009 jälkeen.


title: Hannu Pikkarainen

text: Pikkarainen siirtyi kaudeksi 2009–2010 1+1-vuotisella sopimuksella Ruotsin Elitserienissä pelanneen MODO Hockeyn riveihin. Seuran toimitusjohtaja Fredrik Anderssonin mukaan hänet hankittiin ensisijaisesti joukkueen nelos-viitospuolustajaksi, mutta Pikkarainen kuitenkin ylitti odotukset ja oli MODO:n toiseksi paras pistemies Mats Zuccarellon jälkeen tehoilla 11+32=43. Hän sijoittui koko Elitserienin puolustajien pistepörssissä kolmanneksi. Pikkarainen voitti myös joukkueensa sisäisen tehotilaston lukemalla +19. Hänellä oli myös koko liigan suurin keskimääräinen jääaika (24.28).


title: Hannu Pikkarainen

text: Pikkaraisen MODO-sopimuksessa oli pykälä NHL:ään tai KHL:ään siirtymisestä ensimmäisen sopimuskauden jälkeen, joten hän siirtyi kaudeksi 2010–2011 vuoden mittaisella sopimuksella KHL:n valkovenäläisjoukkue Dinamo Minskiin. Pikkarainen pelasi joukkueessa 16 runkosarjaottelua tehden viisi syöttöpistettä, kunnes hänen sopimuksensa purettiin yhteisymmärryksessä joulukuussa 2010. Pikkaraisen agentti Juuso Pulliaisen mukaan hän ei viihtynyt Dinamossa ja halusi itse lähteä joukkueesta. Taustalla oli kuitenkin myös seuran tyytymättömyys Pikkaraisen otteisiin. Joulukuussa 2010 hän palasi loppukauden sopimuksella MODO Hockeyn riveihin. Pikkarainen ehti pelata Elitserienin runkosarjassa vain 24 ottelua, mutta hän oli pelimäärästään huolimatta joukkueen tehokkain puolustaja tehoilla 3+17=20. Pikkarainen voitti myös MODO:n sisäisen tehotilaston lukemalla +7.


title: Hannu Pikkarainen

text: Keväällä 2011 Pikkarainen sai MODO:n kauden päätyttyä negatiivista julkisuutta HIFK:n ja Espoo Bluesin välissä SM-liigan kolmannessa finaaliottelussa, jota hän oli katsomassa. Pikkarainen esiintyi Helsingin jäähallin katsomossa ja käytävillä humalassa sekä huuteli törkeyksiä muille katsojille. "Iltalehti" ei kertonut asiasta uutisoidessaan hänen nimeään, mutta maajoukkuepelaajaksi kerrottu henkilö on osoittautunut sittemmin Pikkaraiseksi.


title: Hannu Pikkarainen

text: Kaudeksi 2011–2012 Pikkarainen siirtyi jatkamaan Elitserien-uraansa 1+1-vuotisella sopimuksella Skellefteå AIK:hon. Hän oli joukkueen tehokkain puolustaja tehoilla 3+19=22, joilla Pikkarainen jakoi liigan puolustajien pistepörssin kahdeksannen sijan HV71:n Mikko Luoman kanssa. Pikkarainen voitti kauden päätteeksi Elitserien-hopeaa, mutta hän osoittautui pudotuspeleissä kuitenkin pettymykseksi, sai ajoittain kritiikkiä otteistaan ja teki vain kolme syöttöpistettä. Lopulta Pikkaraisen kerrottiin jättävän Skellefteån huhtikuussa 2012.


title: Hannu Pikkarainen

text: Pikkarainen palasi kaudeksi 2012–2013 Suomeen ja siirtyi vuoden mittaisella sopimuksella Turun Palloseuraan. Hänestä odotettiin joukkueeseen johtavaa kiekollista puolustajaa, mutta Pikkarainen ei kuitenkaan vastannut häneen kohdistuneisiin odotuksiin. NHL:n työsulku toi TPS:ään syyskaudella Alec Martinezin, Kris Russellin ja Kevin Shattenkirkin, mikä vähensi hänen vastuutaan, mutta Pikkarainen kärsi kuitenkin myös loukkaantumisista. Hänen kautensa päättyi lopulta ylävartalovammaan tammikuussa 2013.


title: Hannu Pikkarainen

text: Syyskuussa 2013 Pikkarainen siirtyi vuoden mittaisella sopimuksella KHL:n kroatialaiseen laajennusjoukkue Medveščak Zagrebiin oltuaan ilman sopimusta alkukauden 2013–2014. Hän pelasi siellä vain kymmenen ottelua, kunnes Pikkaraisen sopimus purettiin hänen omasta aloitteestaan yhteisymmärryksessä. Pikkarainen oli noin kaksi kuukautta ilman sopimusta, kunnes hän siirtyi tammikuussa 2014 loppukaudeksi Ruotsin SHL:n (ent. Elitserien) Leksands IF:ään. Kauden jälkeen Pikkarainen oli ilman sopimusta aina lokakuun 2014 lopulle, jolloin hän palasi kuukauden mittaisella try-out -sopimuksella kasvattajaseuraansa HIFK:hon. Pikkarainen pelasi koejaksonsa vahvasti ja teki yhdeksässä ottelussa kuusi tehopisteittä. Joulukuussa hän sai joukkueeseen loppukauden 2014–2015 kattaneen sopimuksen. Pikkaraisen taso kuitenkin laski runsaasti loppukaudella ja hän teki 24 viimeisessä ottelussaan ainoastaan yhden maalin. Pudotuspeleissä Pikkarainen mahtui vain kerran HIFK:n kokoonpanoon.


title: Hannu Pikkarainen

text: Kaudeksi 2015–2016 Pikkarainen siirtyi vuoden mittaisella sopimuksella Saksan DEL-liigan Schwenninger Wild Wingsiin. Hän oli joukkueen tehokkain puolustaja tehoilla 2+25=27 ja Pikkarainen voitti pudotuspelien ulkopuolelle jääneen Wild Wingsin sisäisen tehotilaston lukemalla +3. Kaudeksi 2016–2017 hän siirtyi jatkamaan DEL-uraansa vuoden mittaisella sopimuksella Iserlohn Roostersin riveihin.


title: Hannu Pikkarainen

text: Pikkarainen palasi kaudeksi 2017–2018 taas Suomeen ja siirtyi 1+1-vuotisella sopimuksella Mikkelin Jukureihin. Hän kärsi alkukaudella loukkaantumisista ja pelasi 14 ottelua tehden vain kaksi syöttöpistettä, kunnes Pikkaraisen sopimus purettiin Tapaninpäivänä. Jukureiden mukaan sopimuksen purku tapahtui yhteisymmärryksessä, mutta Pikkarainen kuitenkin kertoi lähteneensä omasta tahdostaan. Hän kertoi taustaa varsin tylyyn sävyyn omalla Instagram-tilillään:


title: Hannu Pikkarainen

text: Helmikuussa 2018 Pikkarainen teki hieman yllättäen loppukauden kattavan sopimuksen II-divisioonajoukkue Joensuun Kiekkokoplan kanssa. Kauden jälkeen, maaliskuussa 2018 hän ilmoitetti lopettaneensa pelaajauransa ja keskittyvänsä jatkossa muihin asioihin.


title: Hannu Pikkarainen

text: Pikkarainen pelasi Suomen A-maajoukkueessa yhden ottelun. Hän sai ensituntumaa A-maajoukkueeseen tultuaan valituksi Suomen ensimmäiseen MM-leiriryhmään huhtikuussa 2010. Pikkarainen pelasi ensimmäisen ja ainoan maaottelunsa 24. huhtikuuta 2010 Odensessa Tanskaa vastaan. Hänet merkittiin Suomen kolmospuolustajapariin Juuso Hietasen viereen.


title: Hannu Pikkarainen

text: Pikkarainen pelasi myös rullakiekkoa ja hän oli mm. voittamassa Suomenmestaruutta MahtiAnkkojen joukkueessa vuonna 2004. Hän on esiintynyt myös Suomen rullakiekkomaajoukkueessa.


title: ”Ei se mitään!” sanoi Eemeli

text: ”Ei se mitään!” sanoi Eemeli on suomalainen komediaelokuva vuodelta 1962. Sen ohjasi Åke Lindman. Reino Helismaan tekemää käsikirjoitusta on pidetty heikkona.


title: ”Ei se mitään!” sanoi Eemeli

text: Pentti Irjalan esittämä postinkantaja Taneli Torvi astelee vahingossa turkismetsästäjä Eemelin ansaan. Eemeli ryhtyy hoitamaan kylän postinjakelua kunnes Torven jalka paranee. Elokuvassa on juonen lomassa hyvin paljon soittoa ja laulua. Mukana on myös paikkakunnan mahtimiehen tyttären ja paikallisen sepän rakkaustarina.


title: ”Ei se mitään!” sanoi Eemeli

text: Elokuvan ensi-ilta oli Helsingissä 18. toukokuuta 1962 Rexissä, Tuulensuussa ja Haagassa.


title: Amica 50

text: Grecav AMICA-50 Automatic on italialaisen Grecavin valmistama kaksipaikkainen mopoauto. Mallissa käytetään Piaggion tekniikkaa, joten siihen sopivat skootterin osat. Ensimmäinen Amica valmistui vuonna 1981 ja valmistus loppui vuonna 1998. Malli on sittemmin pysynyt melkein muuttumattomana, mutta muutama eri malli, kuten pakettiautomalli joka on ilmestynyt myöhemmin. Amica on italiaa ja tarkoittaa ystävää. Mopoautossa on vain kolme pyörää, mistä syystä sillä saa ajaa mopoille sallituilla pyöräteillä. Amican moottori on useimmiten kaksitahtinen bensiinimoottori, joka sijaitsee hattuhyllyn alla takaosassa. Amicassa on kolme vaihdetta: eteenpäin, vapaa ja peruutusvaihde.


title: Amica 50

text: Amican tyyppivikana on ongelmia voimansiirron kestävyydessä.


title: William Jennings Bryan

text: William Jennings Bryan (19. maaliskuuta 1860 Salem, Illinois – 26. heinäkuuta 1925 Dayton, Tennessee) oli yhdysvaltalainen lakimies ja poliitikko, joka toimi ulkoministerinä 1912–1915 ja oli kolmesti demokraattipuolueen presidenttiehdokkaana.


title: William Jennings Bryan

text: Bryan valittiin vuonna 1890 demokraattina Yhdysvaltain edustajainhuoneeseen Nebraskasta, joskin hän oli nuorempana toiminut People's Party -populistipuolueessa. Hän oli ehdolla senaattiin 1894, mutta ei tullut valituksi. Hän oli demokraattien presidenttiehdokas vuoden 1896 vaaleissa. Tärkeimpiä hänen poliittisista tavoitteistaan oli kaksimetallikannan ajaminen useimpien liikemiesten kannattaman kultakannan sijasta. Hän menetti kuitenkin populistipuolueen tuen valittuaan Arthur Sewallin varapresidenttiehdokkaakseen ja hävisi vaalit William McKinleylle valitsijamiesäänillä 271–176. Hän hävisi yhteensä kolmet presidentinvaalit vuosina 1896, 1900 ja 1908.


title: William Jennings Bryan

text: Presidentti Woodrow Wilson nimitti Bryanin ulkoministerikseen vuonna 1913 Bryanin autettua Wilsonia voittamaan vuoden 1912 presidentinvaalit. Ensimmäinen maailmansota syttyi 1914. Bryan erosi tehtävästään syyskuussa 1915, koska hän rauhanaktivistina vastusti Wilsonin toimia Saksaa vastaan Lusitanian upottamisen jälkeen. Sen jälkeen Wilson teki itse kaikki merkittävät päätökset.


title: William Jennings Bryan

text: Bryan oli rauhanaktivisti ja kieltolain kannattaja. Hänet tunnetaan parhaiten vuonna 1925 käydystä John T. Scopesin "apinaoikeudenkäynnistä", jossa hän syytti Scopesia darwinismin opettamisesta. Bryan katsoi, että oppi johtaisi sosiaalidarwinismin leviämiseen ja tämä viidakon laki hävittäisi yhteiskunnasta lähimmäisenrakkauden. Hän kuoli vain viisi päivää oikeudenkäynnin jälkeen Daytonissa.


title: William Jennings Bryan

text: Bryanin kampanjoinnin vaikutuksesta kongressi hyväksyi vuonna 1918 Yhdysvaltain perustuslain kahdeksannentoista lisäyksen, joka saattoi kieltolain voimaan.


title: Heinävaaran rautatieasema

text: Heinävaaran rautatieasema () on rautatieliikennepaikka Heinävaaran kylässä Joensuussa, entisen Kiihtelysvaaran kunnan alueella Suomen rataverkkoon kuuluvalla rataosalla . Liikennepaikka on nykyisin miehittämätön ja palvelee tavaraliikenteen kuljetuksia. Henkilöliikennettä ei ole.


title: Heinävaaran rautatieasema

text: Liikennepaikka avattiin henkilö- ja tavaraliikenteelle 1967. Henkilöliikenne kuitenkin lopetettiin jo vuonna 1969.


title: Lilla Värtan

text: Lilla Värtan on merenlahti Tukholman saaristossa, Ruotsissa. Pohjoisessa se liittyy Stora Värtaniin, etelässä taas Saltsjön lahteen. Lilla Värtan rajoittuu luoteessa Norra Djurgårdenin kaupunginosaan, lounaassa Ladugårdsgärdetin kaupunginosaan ja koillisessa Lidingön saareen. Tukholmasta Turkuun, Ahvenanmaalle ja Helsinkiiin liikennöivän Silja Linen terminaali sijaitsee Lilla Värtanin rannalla Värtanhamnenissa. Lidingön saarelle johtava Lidingön silta ylittää Lilla Värtanin Ropstenin kohdalla.


title: Veiterä

text: Veiterä on lappeenrantalainen jääpalloseura, joka perustettiin vuonna 1950, kun Lappeenrannan Urheilu-Miehet lopetti jalkapallo- ja jääpallotoimintansa. Veiterän miesten edustusjoukkue pelaa Suomen korkeimmalla sarjatasolla Bandyliigassa, ja se on voittanut Suomen-mestaruuden kuudesti. Veiterän kotikenttä on Kisapuiston tekojäärata.


title: Veiterä

text:
"Päivitetty 11. maaliskuuta 2018."
Jääpalloseura Veiterä perustettiin 4. joulukuuta 1950. Uuden seuran perustaminen oli seurausta yleisseura Lappeenrannan Urheilu-Miesten 27. marraskuuta 1950 tekemästä päätöksestä lopettaa jalkapallo- ja jääpallotoiminta seurassa. LUM oli voittanut ensimmäisen jääpalloilun Suomen mestaruutensa 1949 ja säilyttänyt paikkansa mestaruussarjassa seuraavana vuonna 1950. LUM:n lopetettua jääpallotoiminnan sen sarjapaikka myönnettiin Veiterälle, jonka alaisuuteen LUM:n jääpalloilijat olivat siirtyneet.


title: Veiterä

text: Veiterä voitti Suomen mestaruuden heti ensimmäisellä kaudellaan 1951 kukistettuaan mestaruussarjan loppuottelussa 11. helmikuuta Oulun Palloseuran 2–0 ja viikkoa myöhemmin Suomen mestaruuden ratkaisseessa ottelussa Työväen Urheiluliiton mestarin Turun Pyrkivän 4–2. Ensimmäisestä mestaruudesta alkoi Veiterän 11 vuotta kestänyt SM-mitaliputki, jonka aikana seura voitti kolme mestaruutta, kolme hopeamitalia ja viisi pronssimitalia.


title: Veiterä

text: Veiterästä ensimmäisiinjääpallon maailmanmestaruuskilpailuihin 1957 valittiin kolme pelaajaa: Risto Ovaska, Veikko Partanen ja Arvo Raitavuo. 1950-luvulla Veiterän pelaajia esiintyi useasti Suomen maajoukkueissa.


title: Veiterä

text: Kauden 1964–1965 päätteeksi Veiterä putosi Suomensarjaan 15 peräkkäisen mestaruussarjakauden jälkeen. Veiterä palasi mestaruussarjaan seuraavaksi kaudeksi, mutta tippui Suomisarjaan uudelleen kauden 1966–1967 päätyttyä. Lappeenrannan johtavaksi jääpalloseuraksi noussut Lappeenrannan Pallo lopetti jääpallotoimintansa vuonna 1976, ja sen pelaajat siirtyivät Veiterään, joka sai LaPa:n paikan mestaruussarjassa. Vuonna 1980 Veiterä voitti neljännen Suomen mestaruutensa.


title: Likainen Harry ja murhapooli

text: Likainen Harry ja murhapooli ("The Dead Pool") on vuonna 1988 ensi-iltansa saanut toimintatrilleri, jonka ohjasi Buddy Van Horn ja pääosassa on Clint Eastwood. Elokuvan tunnuskappaleena toimi myöhemmin klassikkoasemaan noussut Guns N' Rosesin "Welcome to the Jungle"


title: Likainen Harry ja murhapooli

text: Elokuva kertoo kovaotteisesta poliisista, "Likainen" Harry Callahanista, joka tutkii kuuluisan rock-muusikon Johnny Squaresin murhaa. Lyhyessä ajassa on kuollut muitakin julkkiksia salaperäisillä tavoilla. Harry löytää vihjeiden perusteella erään elokuvia tekevän ryhmän, joka pelaa peliä nimeltä "murhapooli". Pelissä jokainen jäsen luetteloi julkimoita, joiden uskotaan kuolevan lyhyen ajan sisässä. Voittaja on se, joka on arvannut eniten kuolemia. Harryn tinkimätön tyyli kostautuu hänelle ja pian hänkin on pelaajien luettelossa.


title: Likainen Harry ja murhapooli

text: "Video-oppaassa" vuodelta 1994 Harri Närhi kutsuu elokuvaa hetkittäin hupaisaksi kovisteluksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Joona (albumi)

text: Joona on tamperelaisen gospel-rock -yhtye Terapian viides albumi. Se julkaistiin 20. lokakuuta 1998. Vuonna 2008 albumista julkaistiin uusintapainos.


title: Magnum .44

text: Magnum .44 () on Ted Postin ohjaama vuonna 1973 valmistunut rikoselokuva, jonka pääosassa nähdään Clint Eastwood. Se on jatko-osa vuonna 1971 valmistuneelle rikoselokuvalle "Likainen Harry". Elokuva kertoo kovanaamaisesta San Franciscossa toimivasta poliisista, ”Likainen” Harry Callahanista, joka tutkii tunnettujen rikollisten murhia epäillen niiden tekijöiksi nuoria moottoripyöräpoliiseja. Elokuva on saanut ideansa 1970-luvun alussa Brasiliassa toimineesta poliiseista koostuneesta ”kuolemanpartiosta”, joka surmasi tulkintansa mukaan yhteiskuntaa uhanneita ihmisiä.


title: K23

text: K23 on tamperelaisen gospel-rock yhtye Terapian kuudes albumi. Se äänitettiin 9.–21. elokuuta 2001 ja julkaistiin 17. marraskuuta 2001 Maata näkyvissä -festareiden yhteydessä.


title: Hippolytos Roomalainen

text: Pyhä Hippolytos Roomalainen () (n. 170–235) oli varhaisen kristillisen kirkon kirkkoisä ja sen merkittävimpiä teologeja.


title: Hippolytos Roomalainen

text: Hippolytos oli riidoissa aikansa paavien kanssa ja johti jonkin aikaa omaa seurakuntaansa. Siksi häntä pidetään usein ensimmäisenä vastapaavina. Hän kuitenkin kuoli marttyyrinä ja häntä kunnioitetaan pyhimyksenä. Hippolytos on muun muassa vanginvartijoiden suojeluspyhimys. Hänen muistopäiviään ovat 30. tammikuuta (marttyyrius) ja 13. elokuuta.


title: Hippolytos Roomalainen

text: Hippolytoksen on täytynyt syntyä toisen vuosisadan jälkimmäisellä puoliskolla, todennäköisesti Roomassa. Fotios kuvaa hänet teoksessaan "Bibliotheka" (cod. 121) Irenaeuksen oppilaaksi, jonka puolestaan sanottiin olleen Polykarpoksen oppilas. Kontekstista voidaan päätellä, että Hippolytos itse oli sanonut näin.


title: Hippolytos Roomalainen

text: Hippolytos toimi Roomassa presbyteerinä paavi Zephyrinuksen aikana (199–217). Tuona aikana Origenes, joka oli tuolloin vielä nuori, kuuli tämän saarnoja. Ei todennäköisesti kestänyt kauan ennen kuin Hippolytos joutui suoraan konfliktiin Zephyrinuksen ja tämän seuraajan Calixtus I:n kanssa teologisista kysymyksistä. Hän syytti paavia monarkianistisen harhaopin suosimisesta. Seurauksena oli skisma, ja Hippolytos toimi oman seurakunnan johdossa mahdollisesti yli kymmenen vuotta.


title: Hippolytos Roomalainen

text: Keisari Maximinus Thraxin vainoissa vuonna 235 Hippolytos ja tuolloin paavina toiminut Pontianus siirrettiin Sardiniaan, jossa kummatkin kuolivat. "Chronographus Romanus Anni 354" (ja täsmällisemmin "Catalogus Liberianus") kertoo, että maanpakolaisten ruumiit haudattiin Roomassa 13. elokuuta, todennäköisesti vuonna 236. Hippolytos haudattiin hautausmaalle Via Tiburtinalla. Tästä voidaan päätellä, että skismaatikko oli hyväksytty ennen kuolemaansa takaisin kirkon helmaan.


title: Hippolytos Roomalainen

text: Hippolytos kirjoitti harhaoppeja vastaan suunnatun teoksen "Kaikkien harhaoppien kumoaminen" ("Refutatio omnium haeresium"). Teoksen kymmenestä kirjasta toinen ja kolmas ovat kadonneet. Kirja I esiintyi aiemmin usein Origeneen teoksena nimellä "Filosofoumena" (lat. "Philosophumena"). Kirjat IV–X sisältänyt käsikirjoitus löydettiin luostarista Kreikan Athos-vuorelta vuonna 1842.


title: Hippolytos Roomalainen

text: Nykyisin näiden kaikkien kirjojen katsotaan kuuluvan samaan teokseen, ja sen kirjoittajana pidetään yleisesti Hippolytosta. Teos on merkittävä lähde varhaiskristillisen oikeaoppisuuden kanssa kilpailleiden suuntausten tutkimuksen kannalta. Tutkijat ovat kuitenkin erimielisiä siitä, missä määrin teoksen kuvaukset muun muassa gnostilaisista lahkoista pitävät paikkansa.


title: Hippolytos Roomalainen

text: Laajuudessaan Hippolytoksen tuotantoa voidaan verrata Origeneen vastaavaan. Hän kirjoitti eksegetiikkaa, apologetiikkaa, saarnoja, poleemisia kirjoituksia, historiaa käsitelleitä kirjoituksia sekä kirkko-oikeudellisia teoksia. Useimmista teoksista on säilynyt vain katkelmia. Eksegeettisistä teoksista parhaiten säilyneitä ovat "Kommentaari profeetta Danieliin" ja "Kommentaari Laulujen lauluun".


title: Hippolytos Roomalainen

text: Hippolytoksen dogmaattisista teoksista Kristusta ja Antikristusta käsittelevä teos on säilynyt kokonaisuudessaan. Muun ohella se antaa kuvauksen maailmanloppua edeltävistä tapahtumista. Teos on todennäköisesti kirjoitettu Septimius Severuksen vainojen aikaan eli noin vuonna 202.


title: Bring Me the Horizon

text: Bring Me The Horizon (BMTH) on rockyhtye Englannin Sheffieldistä. Yhtye sai alkunsa vuonna 2004, kun perustajajäsenet päätyivät yhteen paikallisista hajonneista yhtyeistä ja ryhtyivät kirjoittamaan musiikkia. He soittivat aluksi deathcorea ja metalcorea, mutta "Sempiternal"-albumin jälkeen yhtyeen tyyli muuttui enemmän rock-vaikutteiseksi. Yhtyeen suurimpina vaikuttajina ovat toimineet Norma Jean, The Red Chord ja monet muut yhdysvaltalaiset metalcore-yhtyeet. Bring Me the Horizonin nimi tulee elokuvan "" viimeisestä, kapteeni Jack Sparrown lausumasta repliikistä ”Now... Bring me that horizon.”


title: Bring Me the Horizon

text: Bring Me the Horizonin levy-yhtiö on tällä hetkellä RCA- ja Columbia Records. Yhtyeen aikaisempia levy-yhtiöitä ovat olleet metalli- ja rockmusiikkiin erikoistuneet Thirty Days of Night, Epitaph- ja Shock Records. Bring Me the Horizon on esiintynyt muun muassa Lostprophetsin,The Blackoutin, Killswitch Engagen ja The Hauntedin lämmittelijänä.


title: Bring Me the Horizon

text: Maalis–huhtikuussa 2007 Bring Me the Horizon kiersi pääesiintyjänä Britanniassa yhdessä sittemmin lopettaneen metalcore-yhtyeen I Killed the Prom Queenin kanssa. Kesällä 2007 yhtye soitti Download-festivaalilla, ja marraskuussa 2007 he esiintyivät Australiassa osana Gigantouria.


title: Bring Me the Horizon

text:
Bring Me the Horizon saapui Suomeen konsertoimaan ensimmäisen kerran 14. lokakuuta 2009. Tämän jälkeen yhtye on esiintynyt Suomessa 29. tammikuuta 2011 Helsingin Kulttuuritalolla, 2011 Ruisrockissa, 5.11.2011 Tampere-talon Sorsapuistosalissa sekä 6.11.2011 ja 14.5.2013 Helsingin The Circus -yökerhossa. Yhtye saapui Suomeen jälleen 2013, jolloin he esiintyivät jälleen Helsingin The Circuksessa 8.12 ja Oulun Club Teatrialla 7.12. Bring Me The Horizon nähtiin 28.6.2014 Tuska-festivaaleilla Helsingin Suvilahdessa. Seuraavan kerran yhtye esiintyi Suomessa 16.11.2015 Helsingin Kaapelitehtaalla ja 22.11.2016 Helsingin jäähallissa.
Yhtye nähdään jälleen Provinssirockissa kesällä 2019.


title: Jacques de Serizay

text:
Jacques de Serizay (1590 Pariisi – marraskuu 1653 La Rochefoucauld) oli ranskalainen kirjailija ja runoilija. Hän oli myös Ranskan akatemian jäsen. Hän oli akatemiaistuntoja varten kuukausittain valittava puheenjohtaja (presidentti).
De Serizayn elämästä tiedetään hyvin vähän, ja sekin vähä koskettelee lähinnä hänen toimintaansa akatemian jäsenenä. Hänen kirjallisesta tuotannostaan on säilynyt vain muutamia hajanaisia runokatkelmia.


title: Jacques de Serizay

text: Tiedetään, että de Serisay toimi La Rochefoucauldin herttuan taloudenhoitajana. Herttua oli kardinaali Richelieun vihamiehiä, eikä hän viihtynyt hovissa vaan vetäytyi omaan alueensa hallintoon Poitouhun. Akatemia valitsi kuitenkin hänet henkilökohtaisesti kirjoittamaan kardinaalille kirjeen, jossa tätä pyydettiin suomaan akatemialle suuren kunnian ja suostumaan sen suojelijaksi. Tehtävä tuli de Serizayn osalle hänen toimiessaan akatemian puheenjohtajana. Tuolloin toimikausi kesti korkeintaan kaksi vuotta, mutta Serizay hoiti tehtävää lähes neljä vuotta. Tänä aikana akatemia sai lopullisen kokoonpanonsa.


title: Jacques de Serizay

text: Akatemian jäsenenä de Serizayn tehtäväksi tuli vastaanottaa lukuisia uusia jäseniä. Vastaanottopuheita ei ole säilynyt.


title: Hollannin Grand Prix 1984

text: Hollannin Prix 1984 oli Formula 1 -sarjan osakilpailu, joka ajettiin 26. elokuuta 1984 Zandvoortin radalla Hollannissa. Kilpailun voitti McLarenilla ajanut Alain Prost, jolle voitto oli kauden viides.


title: Hollannin Grand Prix 1984

text: Paalupaikan otti Alain Prost. Hän kiersi radan ajassa 1.13,567, joka merkitsi 208,071 km/h keskinopeutta. Nelson Piquet ei pystynyt parantamaan edellispäiväistä aikaansa, mutta hän pääsi silti starttaamaan toisesta lähtöruudusta. Seuraavat sijat valloittivat Elio de Angelis, Derek Warwick, Patrick Tambay ja Niki Lauda. Keijo Rosberg sai lähtöpaikakseen seitsemännen ruudun. Rosberg oli perjantain harjoitusten neljänneksi nopein, mutta lauantaina hän putosi seitsemänneksi.


title: Hollannin Grand Prix 1984

text: Ennen aamupäivän lämmittelyajoa luhistui toisen kerroksen katsomoparveke, joka ei kestänyt sille kokoontuneiden ihmisten painoa. Parvekkeen rakenteiden murruttua osa loukkaantuneista putosi noin neljä metriä ja toiset saivat kolhuja parvekkeen sinkoilevista osista. Yhdeksän turmassa loukkaantunutta vietiin sairaalaan, heistä kolme joutui jäämään hoitoon pidemmäksi ajaksi. Kilpailun ensiapuasemalla hoidettiin pariakymmentä vähäisiä vammoja saanutta ihmistä.


title: Hollannin Grand Prix 1984

text: Paalulta lähtenyt Alain Prost joutui luopumaan kärkipaikasta jo kilpailun alussa, sillä johtoon ryntäsi Nelson Piquet. Hän joutui luopumaan johtopaikastaan 12. kierroksella, kun hänen autonsa moottori alkoi lakkoilla. Piquet jäi lopulta sijalle 25. Piquet'n siirryttyä syrjään Prost johti kilpailua loppuun asti. Kierroksella 34 Prost kiersi radan ajassa 1.20,3, joka oli kilpailun kierrosennätys. Aika merkitsi 4,25 kilometrin radalla yli 190 km/h keskinopeutta.


title: Hollannin Grand Prix 1984

text: Niki Laudan startti oli huono ja hän lähti matkaan vasta yhdeksäntenä. Hän otti nopeasti kärkeä kiinni ja kävi 12. kierroksella Keijo Rosbergin kanssa tiukkaa kilpailua kolmannesta sijasta. Lauda ohitti Rosbergin ja nousi toiseksi, kun Piquet poistui kärkikamppailusta. Kilpailun lopun ajan Lauda yritti saada Prostia kiinni. Heidän eronsa oli 20 kierroksen jälkeen vain 4,5 sekuntia. Kierroksella 27 Lauda pääsi 2,4 sekunnin päähän Prostista. Ruutulipulle tultaessa miesten välinen ero oli yli 10 sekuntia.


title: Hollannin Grand Prix 1984

text: Keijo Rosberg sai hyvän startin ja hän oli ensimmäisen kierroksen jälkeen viides. Viidennellä kierroksella hän nousi kolmanneksi, millä sijalla hän pysyttelikin pitkään. Rosbergin auton moottori kulutti enemmän polttoainetta kuin talli oli laskenut. Kilpailun lopussa Rosberg joutui hidastamaan, jolloin Nigel Mansell ja Elio de Angelis ohittivat hänet. Kolme kierrosta ennen maalia Rosberg ajoi varikolle polttoaineen vähyyden vuoksi ja jäi sinne. Sijoitukseksi tuli kuitenkin 8. sija.


title: Amica

text: Amica voi tarkoittaa jotain seuraavista:


title: Danny Gare

text: Danny Gare (s. 14. toukokuuta 1954 Brittiläinen Kolumbia, Kanada) on NHL:ssä pelannut entinen jääkiekkoilija ja Detroit Red Wingsin kapteeni. Gare edusti myös Buffalo Sabresia ja Edmonton Oilersia. Kovaa laukova oikea laitahyökkääjä teki yhdellä Buffalo Sabres -kaudellaan yli 50 maalia.


title: Graspop Metal Meeting

text: Graspop Metal Meeting on metallimusiikkifestivaali Desselissä, Belgiassa, missä se on järjestetty aina vuodesta 1996 asti. Tapahtuma on kolmipäiväinen ja ajoittuu kesäkuun viimeiselle viikolle. Festivaalialueen pienestä koosta huolimatta festivaali vetää paljon kansainvälisiä katsojia. Kävijämäärä on ollut viime vuosina 75 000–80 000. Tapahtuma ei ollut alun perin metallimusiikkiin keskittynyt vaan hyvin paikallinen popfestivaali. Graspop on kasvanut kahdessa vuosikymmenessä merkittäväksi ja kansainvälisesti tunnetuksi metallimusiikkitapahtumaksi Euroopassa.


title: Graspop Metal Meeting

text: Joe Cocker, Simple Minds, Iron Maiden, Slayer, Life of Agony, Channel Zero, Sick of It All, Fear Factory, Helloween, Skin, Gorefest, Type O Negative, Morbid Angel, Downset, Shelter, Drain, Manhole


title: Graspop Metal Meeting

text: Megadeth, Alice Cooper, Biohazard, Saxon, Obituary, Grip Inc., Samael, Entombed, Pist-on, My Dying Bride, Tiamat, Moonspell, Cradle of Filth, The Gathering, Dimmu Borgir, Madball, Lagwagon, Ryker's, Millencolin, Deviate, Handsome


title: Graspop Metal Meeting

text: Black Sabbath, Dream Theater, Deftones, Soulfly, Savatage, Coal Chamber, Obituary, Spiritual Beggars, Paradise Lost, Moonspell, Dimmu Borgir, In Flames, Within Temptation, Primus, Madball, Pro-Pain, Misfits, Congress


title: Graspop Metal Meeting

text: Manowar, Sepultura, Motörhead, Stormtroopers of Death, The Gathering, Kreator, Primal Fear, Darkane, Ancient Rites, Cradle of Filth, Mercyful Fate, Immortal, Anathema, Children of Bodom, Hypocrisy, Danzig, Slapshot, Ryker's, Pitchshifter, Ignite, Out


title: Graspop Metal Meeting

text: Iron Maiden, Machine Head, Rollins Band, Saxon, Testament, Gamma Ray, Entombed, Dirty Deeds, My Dying Bride, Anathema, Tristania, Samael, Apocalyptica, Cannibal Corpse, God Dethroned, Oceans of Sadness, Cro-mags, Madball, Skarhead, No Fun At All, 59 Times the Pain, Liberator, Bombshell Rocks, Voice of a Generation


title: Graspop Metal Meeting

text: Judas Priest, Cradle of Filth, Megadeth, Bad Religion, Motörhead, Suicidal Tendencies, Savatage, Marduk, Within Temptation, Dropkick Murphys, Sick of It All, Six Feet Under, Macabre, Shelter, Awkward Thought, Primal Fear, The Haunted, Orphanage, Backfire, Farmer Boys, Unleashed, Kill II This, Pist-on, Nevermore, Rose Tattoo, Destruction, Devin Townsend, Ancient Rites, Metalium, Action in DC


title: Graspop Metal Meeting

text: Slayer, Dream Theater, Machine Head, Bruce Dickinson, Halford, My Dying Bride, Biohazard, Immortal, Cannibal Corpse, Tristania, Symphony X, Hypocrisy, Arch Enemy, Slapshot, The Vandals, D.R.I., Deviate, Dismember, Subzero, Calibre, Evergrey, Saxon, Agnostic Front, Anathema, Moonspell, Kreator, After Forever, Less Than Jake, In Extremo, Doro, Skarhead, Rage, Manic Movement, Massif, Xeah


title: Graspop Metal Meeting

text: Alice Cooper, Within Temptation, Ministry, Anthrax, Stone Sour, Murderdolls, Lacuna Coil, Sick of It All, Six Feet Under, Hatebreed, Finntroll, Prong, Arch Enemy, The Haunted, Youth of Today, Doro, Pro-Pain, Destroyer 666, Convict, Killer, Type O Negative, Stratovarius, Sepultura, Apocalyptica, Opeth, Overkill, Samael, Masterplan, Mastodon, Atreyu, Oceans of Sadness, Aborted


title: Graspop Metal Meeting

text: Iced Earth, Exodus, Anathema, Hypocrisy, In Extremo, After Forever, Suffocation, Circle II Circle, Action in DC, Epica, The Dillinger Escape Plan, Cowboys & Aliens, Alice Cooper, Slipknot, Motörhead, Cradle of Filth, Queensrÿche, Soulfly, My Dying Bride, Agnostic Front, Anthrax, Terror, Blood for Blood, Pleymo, Oomph!, Morbid Angel, Brides of Destruction, Evergrey, Backfire, Discipline, Scarve, Do or Die, Judas Priest, Life of Agony, Dimmu Borgir, Saxon, Fear Factory, Children of Bodom, Therion, Hatebreed, Testament, Ill Niño, Death Angel, Ignite, Chimaira, Killswitch Engage, Dying Fetus, Malevolent Creation, Seven Witches, Shadows Fall, Destruction


title: Graspop Metal Meeting

text: The Ga*Ga*s, Alter Bridge, Helmet, Papa Roach, Within Temptation, System of a Down, Iron Maiden, Immolation, Enslaved, Grave Digger, Metal Church, Megadeth, Nevermore, The Eighties Matchbox B-Line Disaster, Caliban, H2O, Madball, The Dillinger Escape Plan, Kreator, Chimaira, Judasville, Sengir, Cowboys & Aliens, Axamenta, In-Quest, Autumn, Skitsoy, Soilwork, Epica, Kamelot, Hatebreed, Accept, Slayer, Slipknot, Behemoth, Gorefest, Amon Amarth, Samael, Sirenia, In Flames, Peter Pan Speedrock, Pro-Pain, Rose Tattoo, Mastodon, Sick of It All, Anthrax, Stormrider, DragonForce, Axel Rudi Pell, Primal Fear, Yngwie Malmsteen, Dio, Dream Theater, Oceans of Sadness, Dark Tranquillity, Nuclear Assault, Arch Enemy, Lacuna Coil, Hatesphere, Murphy's Law, Walls of Jericho, Amen, Terror


title: Graspop Metal Meeting

text: Guns N’ Roses, Whitesnake, Motörhead, Lacuna Coil, Satyricon, Soulfly, Cradle of Filth, In Flames, After Forever, Helloween, Saxon, Opeth, Arch Enemy, Michael Schenker Group, Moonspell, Evergrey, Edguy, Trivium, Y&T, The Gathering, Leaves’ Eyes, Leatherwolf, Gojira, My Dying Bride, Nile, Alice in Chains, The New York Dolls, Stone Sour, Obituary, Bullet for My Valentine, Avenged Sevenfold, Bloodsimple, Akercocke, Exodus, Armored Saint, DragonForce, Ignite, Ensiferum, Machine Men, Sevendust, Stream of Passion, Sengir, Death Angel, Jon Oliva's 'Pain', Ill Niño, Beyond Fear, Enthroned, In-Quest, The Maple Room, Battalion, Iconoclasm, Panchrysia, Callenish Circle, Leng Tch'e, Ancient Rites.


title: Graspop Metal Meeting

text: Aerosmith, Chris Cornell, Within Temptation, Type O Negative, Blind Guardian, Celtic Frost, Therion, Sabaton, Grave Digger, Vader, 1349, Pain of Salvation, Amorphis, Iron Maiden, Korn, Heaven and Hell, Life of Agony, Cannibal Corpse, Tiamat, Dimmu Borgir, Me First and the Gimme Gimmes, Lamb of God, Sirenia, Brutal Truth, Drowning Pool, Atheist, Ozzy Osbourne, Slayer, Black Label Society, Children of Bodom, HammerFall, Amon Amarth, Finntroll, Mastodon, Chimaira, Moonsorrow, Devil Driver, Unearth, Korpiklaani, In This Moment, Turisas, Eluveitie.


title: Graspop Metal Meeting

text: Iron Maiden, Judas Priest, Cavalera Conspiracy, Whitesnake, Def Leppard, Ministry, Sonata Arctica, In Flames, Apocalyptica, Bullet for My Valentine, Opeth, My Dying Bride, Avenged Sevenfold, Saxon, Testament, Morbid Angel, At the Gates, Madball, Yngwie Malmsteen, Obituary, Forbidden, Volbeat, Korpiklaani, Nile, Soilwork, Dying Fetus, Rotting Christ, Behemoth, Hollenthon, Deathstars, 36 Crazyfists, Sabaton, Alchemist, Converge, Comeback Kid


title: Graspop Metal Meeting

text: Mötley Crüe, Heaven & Hell, Soulfly, Papa Roach, DragonForce, Dream Theater, Blind Guardian, W.A.S.P., Firewind, Slipknot, Korn, Journey, Hatebreed, Mastodon, Lacuna Coil, Death Angel, Gojira, Legion of the Damned, Kataklysm, Keep of Kalessin, Volbeat, Marilyn Manson, Nightwish, Disturbed, Trivium, Lamb of God, Children of Bodom, Epica, Sacred Reich, Candlemass, Anthrax, Suicidal Tendencies ja All That Remains


title: Taisto Raunemaa

text: Taisto Mikko Raunemaa () oli suomalainen professori ja fyysikko, jota on pidetty suomalaisen aerosolitutkimuksen isänä. Elämätyönsä pääosan Raunemaa teki Kuopion yliopiston ympäristötieteen laitoksella, jonka ympäristöhygienian apulaisprofessorina tai professorina hän toimi vuosina 1983–2004.


title: Taisto Raunemaa

text: Raunemaa kirjoitti ylioppilaaksi vuonna 1959 Lahden Kannaksen yhteislyseosta. Hän valmistui Helsingin yliopistosta filosofian kandidaatiksi vuonna 1965 pääaineenaan fysiikka, lisensiaatiksi vuonna 1970 ja filosofian tohtoriksi vuonna 1975 ydinfysiikan alalta. Hän teki opintomatkan Yhdysvaltoihin Kalifornian yliopiston Berkeleyn kampusyliopiston (Lawrence Berkley -laboratoriossa) vuosina 1973–1974, jona hän teki valtaosan väitöskirjaansa johtaneesta tutkimuksesta. Hänen englanninkielinen väitöskirjansa (1975) käsitteli teknetium-105:n beetahajoamista. Työ oli otsikoitu "Studies on the decay of Tc to low lying states in Ru". Hän oli Helsingin yliopiston fysiikan dosentti vuodesta 1983 lähtien.


title: Taisto Raunemaa

text:
Hän työskenteli Helsingin yliopiston tuntiopettajana ja assistenttina radiokemian, fysiikan ja ydinfysiikan laitoksissa useaan eri otteeseen vuosina 1966–1983. Suomen Akatemian tutkimusassistenttina hän toimi vuosina 1969–1970 ja 1975. Hän oli Jyväskylän yliopiston apulaisprofessorin viransijainen 1975. Kuopion yliopistossa hän oli ympäristöhygienian apululaisprofessori vuosina 1983–1991, jona aikana hoiti (vs.) professuuria vuosina 1984, 1088–1989 ja 1992–1993. Varsinainen teknisanalyyttisen ympäristöhygienian (ilmahygienia ja ympäristönsuojelutekniikka) professori hän oli vuodesta 1994 eläkkeelle jäämiseensä saakka. Kotimaisten työtehtävien välissä hän oli vieraileva tutkija Yhdysvalloissa Clarkson-yliopistossa 1993–1994, Minnesotan yliopistossa 1994 ja Kalifornian yliopistossa (Davis) 1995 sekä Itävallassa Wienin yliopistossa vuosina 1998 ja 1999.
Raunemaan kiinnostus siirtyi 1970-luvun lopulla ympäristö- ja energiakysymyksiin. Hän huomasi nopeasti aerosolifysiikan merkityksen tälle yhteiskunnan osa-alueelle ja kehitti suomalaisten aerosolinäytteiden alkuaineanalyytikkaa säteilyfysiikasta johdetuin spektroskopisin menetelmin (mm. röntgensäteilyä käyttäen). Hän toimi muun muassa Energiapoliittisen neuvoston neuvonantajana vuonna 1978 ja osallistui Suomen Akatemian energiatutkimusjaoston toimintaan tieteellisenä sihteerinä 1980–1982.


title: Taisto Raunemaa

text:
Tutkimuskenttä laajeni, ja Raunemaa perusti aerosolifysiikan tutkimusryhmät sekä Helsingin että Kuopion yliopistoon. Vuoden 1986 Tšernobylin ydinvoimalaonnettomuuden yhteydessä Raunemaa ryhmineen kunnostautui laskeuma-aerosolien nopeassa analysoinnissa. Myöhemmin Raunemaan huomio kiinnittyi erityisesti puun pienpolton aerosolien tutkimiseen.
Raunemaa palkittiin useilla huomionosoituksilla monipuolisesta toiminnastaan erityisesti aerosolitutkimuksessa. Vuonna 2000 (1999) hänelle myönnettiin kansainvälisen aerosolitutkimusseutran kerran kahdessa vuodessa jakama International Aerosol Fellow -tunnustus.


title: Taisto Raunemaa

text: Raunemaan perhe muodostui vaimosta, kolmesta lapsesta ja seitsemästä lapsenlapsesta. Hän asui viikot virkapaikallaan Kuopiossa ja viikonloput perheensä luona Espoossa. Raunemaan rakkain harrastus oli ulkoilu, erityisesti suunnistus. Hän kuoli harrastuksensa parissa metsälenkillä.


title: Panic Channel

text: PANIC☆ch / パニックちゃんねる on japanilainen j-rock / visual kei-yhtye. Yhtye luokitellaan usein myös oshare keiksi, vaikka itse yhtye ei halua tulla luokitelluksi tähän alatyyliin. Panic Channelilla on ikään kuin kaksi puolta, PANIC☆ch eli iloisempi puoli, jonka kappaleet ovat kevyitä ja iloisia, sekä パニックちゃんねる (panikku channeru) eli raskaampi puoli, jonka kappaleet ovat aggressiivisia ja raskaita. Suurin osa yhtyeen musiikista julkaistaan PANIC☆ch-nimen alla niiden värikkyyden ja punk-tyylisyyden takia.


title: Panic Channel

text: Panic Channelin perustivat marraskuussa 2002 laulaja Meguru (ex-GARASU), kitaristi Kana ja basisti Tara. Tammikuussa 2003 yhtyeeseen liittyi toinen kitaristi Tsubasa ja rumpali Yuusuke, ja yhtye loi itselleen alter egon, johon kuului kaksi eri puolta. Ensimmäinen esiintyminen oli toukokuussa 2003, ja ensimmäinen oneman-keikka oli 21. syyskuuta 2003. Yhtyeestä tuli nopeasti suosittu, ja se keikkaili ahkerasti myös twoman- tai useampi artisti-konserteissa mm. Karenin ja Luvien kanssa. Näiden konserttien jälkeen faneille oli luvassa ikäviä yllätyksiä: basisti Tara oli joutunut sairaalaan kuulonsa takia. Tämän ajan Taraa korvasi Giftin basisti Saburo.


title: Panic Channel

text: Tara oli tervehtynyt helmikuussa 2005, ja yhtye pääsi jatkamaan normaaliin malliin. Tätä ei kuitenkaan kestänyt kauan, ja jo Osakassa järjestetyn "Under Code 3 Day event final" -konsertin jälkeen Tara oli taas sairaalassa samojen syiden takia. Hoidossa ollessaan hän kertoi jättävänsä yhtyeen korvaongelmiensa vuoksi.


title: Panic Channel

text:
Todellinen syy ei ilmeisesti ollutkaan korvaongelmat koska Tara perusti Never Crazyn Yuun kanssa Bettyn joka myöhemmin nimettiin 176BIZiksi.
Muutaman keikan jälkeen myös yhtyeen toinen kitaristi Tsubasa ja rumpali Yuusuke olivat eroamassa, ja heidän jäähyväiskonsertti pidettiin 30. lokakuuta 2005. Meguru ja Kana päättivät kuitenkin jatkaa Panic Channelia ja tammikuussa 2006 yhtye esittelikin kolme uutta jäsentä: kitaristi Mayo, basisti Kiri ja rumpali KYO～YA. Yhtyeen kaksi eri puolta olivat yhä kohdillaan uusissa konserteissa, ja seuraavassa huhtikuussa yhtyeeltä ilmestyikin kaksi singleä.


title: Panic Channel

text: Mahdollinen japanilainen nimike merkitty sulkeihin.


title: Panic Channel

text:
25.12.2003, minialbumi "新人戦 ～夢に向かって 編～ (Shinjinsen ～yume ni mukatte hen～)"
26.3.2005, albumi "Trick"
1.2.2007, mini-albumi "Invisible Line"
Minialbumista "Invisible Line" on myös julkaistu versio, joka sisältää DVD:n. DVD:llä on musiikkivideo kappaleesta knife (ナイフ).


title: Panic Channel

text:
22.9.2003, maxi-single "Début sen ～minna no chikai hen～ (デビュー戦 ～みんなの誓い 編～)"
29.7.2004, maxi-single "Zenkoku Taikai 3 Hon Ikuchi ~Iyagarase~ (全国大会～いやがらせ～)"
29.8.2004, single "Setsuna"
29.8.2004, maksisingle "Zenkoku Taikai 3 Hon Ikuchi ~Free Style~ (全国大会～フリースタイル～)"
29.9.2004, maxi-single "Zenkoku Taikai 3 Hon Ikuchi ~Kesshousen~ (全国大会～決勝戦～)"
19.4.2006, single "ishin (遺神)"
19.4.2006, single "Plow"
25.1.2008, single "Mother's Expression"
25.1.2008, single "Father's Expression"


title: Panic Channel

text:
3.5.2003, musiikkivideo-dvd "Panic Channel Kyouzai Video (パニックちゃんねる教材ヴィデオ)"
24.4.2004, musiikkivideo-dvd "PV (PANIC☆VIDEO) ~otameshi gentei hen~"
1.5.2004, musiikkivideo-dvd "PV(PANIC☆VIDEO) ~tsuujou hen~)"


title: Meret Becker

text: Meredith ”Meret” Becker (s. 15. tammikuuta 1969 Bremen) on saksalainen näyttelijä ja laulaja. Hänelle myönnettiin Saksan elokuvapalkinto vuonna 1998. Hän oli aiemmin naimisissa muusikko Alexander Hacken kanssa.


title: Alankomaat olympialaisissa

text: Alankomaat on osallistunut olympialaisiin vuodesta 1900 alkaen. Maa on saavuttanut olympialaisissa kaikkiaan 387 mitalia, joista 117 on kultaa. Alankomaiden menestyksekkäimmät yksittäiset kisat olivat Sydneyn 2000 kesäolympialaiset, joissa uimari Inge de Bruijn ja pyöräilijä Leontien Zijlaard-van Moorsel voittivat kolme kultamitalia sekä uimari Pieter van den Hoogenband kaksi kultamitalia. Yhteensä Alankomaat saavutti Sydneyssä 12 kulta-, 9 hopea- ja 4 pronssimitalia ja sijoittui mitalitilastossa kahdeksanneksi. Suurimman talviolympialaisten mitalisaaliinsa Alankomaat sai Sotšissa 2014, joissa se kokosi kahdeksan kultaa, seitsemän hopeaa ja yhdeksän pronssia ja sijoittui mitalitilastossa viidenneksi. Yksittäisten talvikisojen mitalitilastossa Alankomaat on parhaimmillaan sijoittunut neljänneksi Sapporossa 1972, jossa pikaluistelija Ard Schenk voitti kolme kultamitalia.


title: Alankomaat olympialaisissa

text: Alankomaissa on järjestetty kesäolympialaiset vuonna 1928. Isäntäkaupunkina toimi tuolloin Amsterdam. Myös näissä kotikisoissaan Alankomaat sijoittui mitalitilastossa kahdeksanneksi.


title: Alankomaat olympialaisissa

text: Alankomaille eniten olympiavoittoja ja -mitaleja tuoneet urheilumuodot ovat pikaluistelu, uinti ja pyöräily. Talviolympialaisissa maa on saavuttanut mitaleja pikaluistelun lisäksi vain kolme taitoluistelussa ja sekä yhden lumilautailussa ja yhden kaukalopikaluistelussa. Sotšissa 2014 maa voitti pikaluistelun 12 lajista kahdeksassa kultaa ja saavutti yhden neloisvoiton ja kolme kolmoisvoittoa.


title: Alankomaat olympialaisissa

text: Maan ensimmäiset olympiavoittajat olivat soudun perämiehellisen kaksikon Pariisin 1900 kesäolympialaisissa voittaneet François Antoine Brandt, Roelof Klein ja Hermanus Brockmann, joista viimeksi mainittu ei osallistunut loppukilpailuun, sillä hänet katsottiin liian painavaksi ja korvattiin alle 10-vuotiaalla, tuntemattomaksi jääneellä ranskalaispojalla. Alankomaiden ensimmäinen henkilökohtaisen lajin olympiavoittaja oli pyöräilijä Maurice Peeters, joka voitti 1 000 metrin eräajon Antwerpenin 1920 kesäolympialaisissa.


title: Alexander Hacke

text: Alexander Hacke (s. 11. lokakuuta 1965 Berliini) on saksalainen kitaristi, basisti ja laulaja. Hänet tunnetaan parhaiten työstä Einstürzende Neubauten -yhtyeessä.


title: Alexander Hacke

text: Hacke on ollut kuuluisassa kokoonpanossa neljätoistavuotiaasta eli vuodesta 1980. Hänellä on ollut myös sivuprojekteja; ensimmäinen täysimittainen sooloalbumi "Filmarbeiten" julkaistiin vuonna 1992.


title: Alexander Hacke

text: Hacke oli aiemmin naimisissa näyttelijä-laulaja Meret Beckerin kanssa, ja vuonna 2006 hän solmi uuden avioliiton Danielle de Picciotton kanssa.


title: Looney Tunes

text: Looney Tunes on yhdysvaltalainen lyhytanimaatiosarja, jota Warner Bros. tuotti ja levitti vuosina 1930–1969. Jaksoja ohjasivat muun muassa Tex Avery ja Chuck Jones. Looney Tunesin kuuluisimpia tähtiä ovat Väiski Vemmelsääri, Repe Sorsa ja Putte Possu sekä Kelju K. Kojootti ja Maantiekiitäjä. Lähes kaikkien hahmojen äänenä toimi Mel Blanc.


title: Looney Tunes

text: Ensimmäinen Looney Tunes -animaatio oli mustavalkoinen "Sinkin' in the Bathtub", jonka pääosassa oli hahmo nimeltä Bosko. Vuonna 1931 aloitettiin rinnakkaissarja Merrie Melodies, joka oli musiikkipainotteisempi. Animaatioiden suosio alkoi nousta vuonna 1935, jolloin Putte Possu esiintyi ensimmäistä kertaa piirretyssä "I Haven't Got a Hat". Kaksi vuotta myöhemmin Repe Sorsa luotiin "Porky's Duck Hunt" piirrettyä varten. Vuonna 1940 luotiin yksi kaikkien aikojen tunnetuimmista piirroshahmoista, Väiski Vemmelsääri ja kaksi vuotta siitä Looney Tunesit siirtyivät väreihin. Sen jälkeen luotiin vielä monia tunnettuja hahmoja, kuten Sylvesteri, Tipi ja Kukko Koppava.


title: Looney Tunes

text:
Erityisesti 2000-luvulla lyhytanimaatioita on esitetty televisiossa noin puolen tunnin kestoisena animaatiosarjana, jonka myötä muun muassa IGN-sivusta listasi Looney Tunesin 100 parhaan animaatiosarjan listalla sijalle kolme.
Seuraavat ääninäyttelijät ovat Tuotantotalo Wernen dubbaamissa jaksoissa.


title: Looney Tunes

text: Vanhemmissa dubbauksissa ääninä muun muassa Pekka Autiovuori, Elli Castrén, Soila Komi, Jukka Puotila, Matti Ranin, Matti Olavi Ranin ja Harri Hyttinen.


title: Nell Carter

text: Nell Ruth Carter (13. syyskuuta 1948 Birmingham, Alabama – 23. tammikuuta 2003 Long Beach, Kalifornia) oli yhdysvaltalainen näyttelijä.


title: Nell Carter

text: Carter oli afroamerikkalainen ja yksi vanhempiensa yhdeksästä lapsesta. Hän joutui 16-vuotiaana raiskauksen uhriksi ja synnytti Tracey-tyttären. Hän tuli alun alkaen tunnetuksi varsinkin Broadwaysta, mutta esiintyi uransa aikana myös lukuisissa elokuvissa.


title: Nell Carter

text: Carter palkittiin Tony-palkinnolla vuonna 1978 sekä Emmy-palkinnolla vuonna 1982, ja hän oli vuosina 1983 ja 1985 ehdolla Golden Globen saajaksi. Hän esiintyi vuosina 1978–1979 televisiosarjassa "Ryan's Hope".


title: Nell Carter

text: Carter oli biseksuaali ja elämänsä aikana kahdesti naimisissa. Hän kärsi myöhempinä vuosinaan pahenevista terveysongelmista ja kuoli sydäntautiin vuonna 2003.


title: Cadillac BLS

text: Cadillac BLS on Cadillacin vuosina 2005–2010 valmistama ylemmän keskiluokan henkilöauto. Se jakaa Opel Vectran ja Saab 9-3:n kanssa saman perusrakenteen (Epsilon-pohjalevy), ja sitä myytiin sekä sedanina että farmarina, joka tuli myyntiin vuosimallina 2008. BLS ja 9-3 ovat hyvin samanlaiset. Autoissa on esimerkiksi samanlaiset radiot, ohjauspyörät ja etuovet.


title: Harold Becker

text: Harold Becker (s. 25. syyskuuta 1928 New York) on yhdysvaltalainen elokuvaohjaaja ja -tuottaja. Hänen töitään ovat muiden muassa "Rakkauden meri" (1989), "" (1998) ja "Pelon ilmapiiri" (2001).


title: Aztecahevonen

text: Aztecahevonen on lämminverinen hevosrotu, joka syntyi risteytystyön tuloksena Meksikossa vuonna 1972.


title: Aztecahevonen

text: Aztecahevoset ovat tyypillisesti säkäkorkeudeltaan kolmivuotiaana 147–162 senttimetriä. Silmät ovat ilmeikkäät, korvat pienet, pystyt ja terävänmuotoiset. Kaula on lihaksikas ja kevyesti kaartuva. Kirjavia värityksiä ei hyväksytä.


title: Aztecahevonen

text: Meksikolla ei ollut omaa hevosrotua ennen aztecan risteyttämistä 1970-luvulla. Rodun kevittelyssä hyödynnettiin andalusianhevosia, quartereita ja criolloja. Vuonna 1982 Meksikon maatalousministeriö perusti aztecahevoselle oman rekisterin. Don Antonio toi andalusianhevosia Espanjasta ja risteytti niitä criollotaustaisten tammojen kanssa. Aztecahevosella on vähintään kolme kahdeksasosaa ja enintään viisi kahdeksasosaa andalusialaista tai quarteria, mutta enintään neljäsosa criolloa. Jalostuspäämäärä oli periytää sekä andalusialaisen että quarterin parhaat ominaisuudet, ja lopputuloksena syntyi elegantti yleis- ja näyttelyhevonen.


title: Joan Severance

text:
Joan Severance (s. 23. joulukuuta 1958 Houston, Teksas) on yhdysvaltalainen näyttelijä ja malli. Hänellä on ollut tunnettu rooli muun muassa elokuvassa "Syyttömät silminnäkijät" (1989), ja hän on lisäksi esiintynyt televisiossa
mm. suositussa -80 luvun sarjassa Wiseguy. Lisäksi hän on ollut "Playboyn" kannessa tammikuussa 1990 ja marraskuussa 1992.


title: Belgia olympialaisissa

text: Belgia on osallistunut olympialaisiin vuodesta 1900 alkaen. Belgialaiskaupunki Antwerpen toimi kesäolympialaisten isäntänä vuonna 1920, ja nuo kotikisat ovatkin mitalimäärän perusteella Belgian kiistatta menestyksekkäimmät yksittäiset olympialaiset. Maa keräsi kotikisoistaan yhteensä 35 mitalia ja sijoittui mitalitilastossa viidenneksi. Pariisin 1900 kesäolympialaisissa Belgia keräsi 16 mitalia ja sijoittui mitalitilastossa neljänneksi.


title: Belgia olympialaisissa

text: Belgian menestyksekkäimmät urheilumuodot olympialaisissa ovat olleet jousiammunta ja pyöräily. Talviolympialaisissa maa on saavuttanut vain viisi mitalia, jotka ovat tulleet taitoluistelusta, pikaluistelusta ja rattikelkkailusta. Maan ensimmäinen olympiavoittaja oli Hubert van Innis, joka voitti jousiammunnassa kultaa Pariisissa 1900.


title: Tim Hardaway

text: Timothy Duane "Tim" Hardaway (s. 1. syyskuuta 1966 Chicago) on yhdysvaltalainen koripalloilija, joka pelasi NBA:ssa vuosina 1989–2003. Hän voitti olympiakultaa Yhdysvaltain joukkueessa Sydneyssä 2000.


title: Tim Hardaway

text: Hardaway opiskeli Carver High Schoolissa ja Teksasin yliopistossa El Pasossa. Hän on pituudeltaan 183 senttimetriä. Hänellä on puolisonsa Yolandan kanssa lapset Tim ja Nia.


title: Tim Hardaway

text: Hardawayn joukkueet aikajärjestyksessä olivat:


title: Tim Hardaway

text: Hardaway herätti vuonna 2007 paheksuntaa ilmoittamalla haastattelussa muun muassa "inhoavansa homoja" ja että "ei suvaitsisi homoa joukkueessaan". Tämä tapahtui samoihin aikoihin, kun John Amaechi ensimmäisenä NBA-koripalloilijana tunnustautui homoksi. Hardawayta arvosteltiin homofobiasta, ja hän pahoittelikin pian kommenttejaan julkisuudessa.


title: No Picture

text: No Picture on Pink Fairiesin albumi vuodelta 1997. Alkuperäisestä yhtyeestä mukana ovat Twink ja Paul Rudolph.


title: Vesimies

text: Vesimies () voi tarkoittaa seuraavia asioita:


title: Hans Gude

text: Hans Fredrik Gude (13. maaliskuuta 1825 – 17. elokuuta 1903) oli norjalainen romantiikan ajan taidemaalari. Hänelle antoi opetusta muiden muassa Andreas Achenbach.


title: Hans Gude

text: Useissa Guden töissä keskeisessä osassa ovat Norjan maisemat. Hän toimi opettaja yli neljäkymmentä vuotta, muun muassa Düsseldorfin taideakatemiassa, ja norjalaiset nuoret taideopiskelijat kulkivat hänen perässään kun hän siirtyi uuteen paikkaan.


title: Hans Gude

text: Taiteilijalle myönnettiin Pyhän Olavin suurristi vuonna 1893. Hän kuoli Berliinissä, ja hänet haudattiin Vår Frelsers -hautausmaalle Osloon.


title: Live at the Roundhouse 1975

text: Live at the Roundhouse 1975 on Pink Fairiesin jäähyväiskeikalla Lontoon Roundhousessa äänitetty livealbumi.


title: Italian Grand Prix 1984

text: Italian Prix 1984 oli Formula 1 -sarjan osakilpailu, joka ajettiin 9. syyskuuta 1984 Monzan radalla Italiassa. Kilpailun voitti McLarenilla ajanut Niki Lauda, jolle voitto oli kauden viides.


title: Italian Grand Prix 1984

text: Nelson Piquet ajoi kauden seitsemännen paalupaikkansa. Hän kiersi Monzan 5,8 kilometrin mittaisen radan ajassa 1.26,585. Aika oli uusi rataennätys ja merkitsi 241,15 km/h keskinopeutta. Seuraavat lähtöruudut valloittivat Alain Prost, Elio de Angelis, Niki Lauda ja Teo Fabi. Keijo Rosberg oli aika-ajon kuudes.


title: Italian Grand Prix 1984

text: Niki Lauda jäi alussa sijalle kymmenen, mutta sitten hän alkoi ohitella muita. Kauden 14. osakilpailu ratkesi 43. kierroksella, kun kilpailua johtanut Patrick Tambay joutui keskeyttämään kaasupolkimeen tulleen vian vuoksi. Laudan voitto oli hänen uransa 24:s ja kauden viides. MM-sarjassa toisena oleva Alain Prost joutui keskeyttämään ajettuaan kolme kierrosta.


title: Italian Grand Prix 1984

text: Keijo Rosberg ajoi uransa 80. GP:n ja joutui keskeyttämään. Keskeytys oli viides perättäinen. Ensin Rosbergin autosta hajosi turbo, jolloin moottorin teho putosi. Kahdeksannella kierroksella moottori hajosi lopullisesti. Williamsilla oli melkein valmiina uusi auto. Kukaan ei kuitenkaan tiennyt ajaisiko Rosberg sillä tämän kauden MM-osakilpailuissa, vai jäisikö ajot sillä testiajoihin.


title: Previously Unreleased

text: Previously Unreleased on Pink Fairiesin albumi vuodelta 1982. Alun perin kyseessä on kitaristi Larry Wallisin sooloprojekti, mutta levy-yhtiön painostuksesta albumi julkaistiin Pink Fairies-nimen alla.


title: Rakkauskirje

text: Rakkauskirje on tapa osoittaa ihastumista ja rakkautta toiseen ihmiseen kirjeitse. Kirje voi olla myös utelu, miten vastaanottaja suhtautuu lähettäjän tunteeseen. Kirje voi sisältää usein myös esimerkiksi runoja.


title: Rakkauskirje

text: Joidenkin tunnettujen ihmisten rakkauskirjeet on julkaistu kirjoiksi.


title: Near Field Communication

text: Near Field Communication (NFC) on RFID-tekniikkaa hyödyntävä laitteiden kättelyyn (tunnistamiseen) ja tiedonsiirtoon hyvin lyhyille, korkeintaan muutamien senttimetrien etäisyyksille kapealla tiedonsiirtokaistalla. Suurin ero RFID:hen on se, että NFC-laite voi toimia sekä lukijalaitteena että tunnisteena, toisin kuin perinteiset RFID-laitteet. NFC viittaa alempana mainittuun standardin (ISO/IEC 18092, 21481, 14443) mukaiseen lyhyen kantaman tiedonsiirtoon.


title: Near Field Communication

text: NFC-tiedonsiirtoa käytetään ainakin kolmessa eri yhteydessä:NFC ja sen toiminnot on kuvattu standardeissa ISO/IEC 18092 (Interface and Protocol -1) sekä ISO/IEC 21481 (Near Field Communication Interface and Protocol -2). Lisäksi NFC on yhteensopiva ISO/IEC 14443 -x standardisarjan (Identification cards - Contactless integrated circuit cards - Proximity cards) kanssa, joka määrittelee yleisesti 13,56 MHz taajuudella toimivien kontaktittomien älykorttien ominaisuudet ja tiedonsiirron.


title: Near Field Communication

text: NFC:n standardien ylläpidosta vastaa vuonna 1961 perustettu Ecma International -järjestö. ISO/IEC 18092 ja ISO/IEC 21481 -standardit ovat hallinnollisesti kansainvälisen ISO/IEC JTC 1/SC 6 -komitean vastuulla, kun taas ISO/IEC 14443 -standardisarjasta vastaa kansainvälisen ISO/IEC JTC 1/SC 17 -komitea. Suomen osalta yllämainittujen komiteoiden työtä seuraa ja kansallisia kannanottoja lähettää SFS:n IT-standardisointi.


title: Near Field Communication

text: Nokia, Philips ja Sony perustivat vuonna 2004 voittoa tavoittelemattoman NFC Forumin, jonka tavoitteena on edistää NFC:n standardointia, kehittymistä ja käyttöönottoa. NFC Forum ei kuitenkaan itse vastaa standardoinnista. Marraskuussa 2007 jäseniä oli yli 130, joukossa myös paljon tunnettuja jäseniä, kuten Mastercard, Microsoft, Motorola, Samsung ja Visa. Jäsenet muodostavat kahdeksan työryhmää, joiden toimialoja ovat muun muassa markkinointi, tekniikan kehitys ja yhteensovittaminen sekä testaus.


title: Near Field Communication

text: Suomalaiset VTT, Nokia ja lukuisa joukko muita suomalaisyrityksiä ovat olleet NFC-teknologian kehittäjiä maailmanlaajuisestikin. Vuonna 2009 NFC Forumin työkokous järjestettiin Oulussa..


title: Near Field Communication

text: Yhteys perustuu sähkömagneettiseen induktioon radiotaajuudella 13,56 MHz. Tiedonsiirtonopeus voi olla 106, 212 tai 424 kbit/s, jotka soveltuvat pienten tietomäärien siirtoon. Suurempia tietomääriä käsiteltäessä NFC:tä voi käyttää avaamaan yhteys, jossa varsinainen tiedonsiirto hoidetaan esimerkiksi Bluetoothilla.


title: Near Field Communication

text: NFC-protokollan mukaisessa kommunikaatiossa on aina kaksi osapuolta. Osapuolet ovat niin sanottu aloitteentekijä () sekä kohde (). Aloitteentekijä nimensä mukaisesti aloittaa tiedonsiirron, minkä lisäksi se vastaa kommunikoinnista koko tiedonsiirron ajan. Kohde sen sijaan toimii passiivisena osapuolena vastaten aloitteentekijältä saamiinsa pyyntöihin.


title: Kaarlo Oksanen

text: Kaarlo Wilhelm "Kille" Oksanen (11. tammikuuta 1909 Helsinki – 14. lokakuuta 1941 Itä-Karjala) oli suomalainen näyttelijä ja jalkapalloilija. Hän kaatui sodassa Itä-Karjalassa 32-vuotiaana.


title: Kaarlo Oksanen

text: "Kille" Oksasen oli alun perin TUL:n Helsingin Kullervoa edustanut jalkapalloilija, joka siirtyi myöhemmin SPL:n alaiseen Helsingin Palloseuraan. Hän pelasi 40 maaottelua Suomen maajoukkueessa vuosina 1929–1937 ja toimi joukkueen kapteeninakin – yksi peleistä oli B-maaottelu.


title: Kaarlo Oksanen

text: Uransa Oksanen aloitti kotimaan sarjoissa hän edusti ensin TUL:n omassa jalkapallosarjassa pelannutta Helsingin Kullervoa vuosina 1927–1928. Pelipaikka oli siinä vaiheessa hyökkäyksessä. Oksanen oli myös monipuolinen yleisurheilija, sillä hänä voitti kolmiottelun TUL:n poikaurheilupäivillä. Vuonna 1927 hän oli mukana TUL:n jalkapalloilun kakkosjoukkueessa, joka pelasi Neuvostoliitossa. Syksyllä 1928 "Kille" Oksanen oli mukana TUL:n joukkueessa virallisessa liitto-ottelussa vastustajana Neuvostoliitto, joka voitti TUL:n jalkapallojoukkueen 9-1.


title: Kaarlo Oksanen

text: Kaudeksi 1929 Oksanen siirtyi Helsingin Palloseuraan eli "Vihreihin jääkäreihin". HPS:ssä Oksanen saavutti neljä Suomen mestaruuden vuosina 1929, 1932, 1934 ja 1935. Lisäksi hän oli mukana seuran hopeaa voittaneessa ryhmässä vuosina 1931 ja 1936. Kausi 1930 toi HPS:lle kolmannen sijan.


title: Kaarlo Oksanen

text: Suomen maajoukkuessa "Kille" Oksanen aloitti syksyllä 1929 Saksaa vastaan ja pelasi kesällä 1937 viimeisen eli 39. A-maaottelunsa myös Saksaa vastaan. Näiden ajankohtien välillä Oksanen oli poissa vain neljästä Suomen pelaamasta A-maaottelusta. Tähän ajanjaksoon mahtuu Berliinin olympialaiset, joihin silloinen maajoukkuevalmentaja Ferdinand Fabra ei ottanut Oksasta ryhmäänsä.


title: Kaarlo Oksanen

text: "Kille" Oksasen elämään mahtui jo 1930-luvun alussa harrastusnäytteleminen, josta tuli vuonna 1937 ammatti. Vuonna 1937 komea urheilija sai Tonttilan Oskarin roolin Teuvo Tulion ohjaamassa draamassa "Nuorena nukkunut", jossa Oksanen toimi myös lavastajana. Lavastustöitä hänelle kertyi kaikkiaan kolme. Vuonna 1938 Oksanen sai suuren miespääosaroolin Tulion elokuvassa "Laulu tulipunaisesta kukasta". Elokuvan kuvauksissa hän rakastui naispääosan esittäjään, näyttelijä Rakel Linnanheimoon. Avioliitto jäi lyhyeksi, sillä Oksanen kuoli jatkosodassa.


title: Kaarlo Oksanen

text: Oksasesta tuli ohjaaja Tulion luottomies. Hän sai jälleen miespääosan vuonna 1940, Tulion elokuvassa "Unelma karjamajalla". Seuraavana vuonna Kille Oksanen näytteli viimeisen osansa, Reinaria elokuvassa "Antreas ja syntinen Jolanda" (1941). Oksasen kuoltua jatkosodassa Teuvo Tulion suunnittelema elokuvahanke nimeltä "Naisen taistelu" ei valmistunut. Rakel Linnanheimo jäi leskeksi ja meni naimisiin näyttelijä Rauli Tuomen kanssa.


title: Kaarlo Oksanen

text: Kille Oksanen oli vuosina 1927-1940 naimisissa Hellin Aino Präktigin kanssa.


title: Kaarlo Oksanen

text: Oksanen osallistui jatkosotaan taistelulähettinä JR26:ssa. Hän haavoittui jatkosodassa Itä-Karjalassa Suununjoella ja kuoli haavoihinsa kenttäsairaalassa.


title: Levytyksiä vuosilta 1934–1936

text: Levytyksiä vuosilta 1934–1936 on vuonna 2007 ilmestynyt Dallapé-orkesterin kokoelmalevy.


title: Smallville (7. tuotantokausi)

text:
Smallvillen 7. tuotantokausi käynnistyi Yhdysvalloissa 27. syyskuuta 2007.
Tämä on toinen tuotantokausi jota esitettiin CW-televisiokanavalla. 7. tuotantokaudella olivat mukana edelleen Tom Welling, Michael Rosenbaum, Kristin Kreuk, Allison Mack, Erica Durance, Aaron Ashmore, Laura Vandervoort ja John Glover.


title: Smallville (7. tuotantokausi)

text: Tuotantokausi toi lisää uusia päähenkilöitä; tuttuja henkilöitä Teräsmiehen historiasta sekä vanhoja vihollisia Smallvillen menneisyydestä ja tietenkin uusia DC Comicsin henkilöhahmoja.


title: Smallville (7. tuotantokausi)

text: Tämä tuotantokausi keskittyy muun muassa siihen, kun Clark tapaa hänen biologisen serkkunsa Karan ja kun Clark opettaa hänelle kuinka hillitä kykyjään julkisesti, Lanan ja Clarkin uuteen suhteeseen ja "Daily Planet"in uuden päätoimittaja, Grant Gabrielin salaisuuksiin.


title: Ludvig Änkyttäjä

text: Ludvig II Änkyttäjä (; 1. marraskuuta 846 – 9./10. huhtikuuta 879) oli länsifrankkien kuningas vuosina 877–879.


title: Ludvig Änkyttäjä

text:
Ludvig Änkyttäjän vanhemmat olivat Kaarle Kaljupää ja Orléansin Ermentrude.
Kaarlesta tuli keisari vuonna 875 ja kaksi vuotta myöhemmin hän jätti poikansa sijaishallitsijaksi lähtiessään puolustamaan paavi Johannes VIII:ta. Ludvigista äänestettiin länsifrankkien kuningas joulukuussa 877 sillä ehdolla että hän kunnioitti frankkiruhtinaiden omaisuutta ja oikeuksia.


title: Ludvig Änkyttäjä

text: Ludvig oli kahdesti naimisissa, ja elinaikanaan hän sai pojat Ludvig III:n ja Kaarloman II:n. Hänen kuoltuaan syntyi vielä kolmas poika, Kaarle Yksinkertainen. Lisäksi Ludvigilla oli tyttäret Hildegarde, Gisela ja Ermentrude.


title: Ludvig Änkyttäjä

text: Ludvig Änkyttäjä oli kertoman mukaan fyysisesti huonossa kunnossa, mutta uskonnollinen ja rauhaa rakastava mies. Hän ilmeisesti kuitenkin sairastui vakavasti ja kuolikin vain puolitoista vuotta isänsä jälkeen vuonna 879. Lisänimi ”Änkyttäjä” tulee mahdollisesti hänen huonosta terveydestään, minkä vuoksi hän ei ehkä kyennyt puhumaan normaalisti. Ludvigia seurasivat valtaistuimelle hänen poikansa Kaarloman II ja Ludvig III, jotka hallitsivat aluksi yhdessä.


title: Up the Pinks – An Introduction to Pink Fairies

text: Up the Pinks - An Introduction to Pink Fairies on Pink Fairies-yhtyeen kokoelma, joka sisältää kappaleita yhtyeen kolmelta varsinaiselta studiolevyltä. Se julkaistiin albumien remasteroimisprosessin yhteydessä. Albumin julkaisi yhtyeen alkuperäinen levymerkki Polydor.


title: Ludvig IV (Ranska)

text: Ludvig IV (n. 920 — 10. syyskuuta 954) oli länsifrankkien kuningas vuosina 936–954.


title: Ludvig IV (Ranska)

text: Ludvig IV kuului karolingien hallitsijasukuun, ja hänen isänsä oli Kaarle III "Yksinkertainen". Hänen äitinsä, Englannin Eadgifu, oli kuningas Edvard Vanhemman tytär. Kun Kaarle Yksinkertainen vangittiin vuonna 923, äiti vei Ludvigin Englantiin. Isänsä kuoltua Ludvig kutsuttiin takaisiin Ranskaan ja kruunattiin kuninkaaksi. Herttua Hugo Suuri oli Ludvigin äidin lanko, ja hän toivoi voivansa hallita maata nuoren sukulaiskuninkaansa avulla. Ludvig ei kuitenkaan suostunut nukkehallitsijaksi, vaan pyrki vastustamaan herttuan ja muiden aatelisten pyrkimyksiä.


title: Ludvig IV (Ranska)

text: Ludvig oli vuodesta 939 naimisissa Saksin Gerbergan kanssa ja sai kahdeksan lasta. Hän kuoli hevosen selästä putoamisen aiheuttamiin vammoihin. Hänen leskensä eli vielä kolmekymmentä vuotta luostarissa ennen kuolemaansa 5. toukokuuta 984.


title: Ludvig IV (Ranska)

text: Ludvig IV:tä seurasi valtaistuimelle hänen vanhin poikansa Lothair ja tämän poika Ludvig V. Tällä ei ollut omia lapsia, ja valtaan nousivat Hugo-herttuan jälkeläiset eli Capetien suku, joita kutsutaan nimellä Kapetingit.


title: Ludvig IV

text: Ludvig IV -nimisiä hallitsijoita ovat olleet:


title: Learjet 35

text: Learjet 35 on kaksimoottorinen, kahdeksanpaikkainen yhdysvaltalainen liikesuihkukone. Se on Learjet 25 -koneen Garrett Airesearch TFE 731-2-2B -suihkumoottoreilla varustettu edelleenkehitelmä. Kone lensi ensilentonsa 22. elokuuta 1973. Vuonna 1984 Yhdysvaltain ilmavoimat hankki 84 Learjet 35:ttä C-21A- rahti- ja henkilökuljetuskoneiksi.


title: Learjet 35

text: Learjet 36 on Learjet 35:n kuusipaikkainen, pidemmän lentosäteen malli. Vuonna 1976 koneisiin tehtiin suuremman lentoonlähtöpainon mahdollistavia parannuksia ja mallinimiksi tulivat 35A ja 36A, joita valmistettiin vuoteen 1994 asti. Yhteensä Learjet 35/36-koneita on valmistettu 676 kappaletta.


title: Learjet 35

text: Learjet 31:ssä on yhdistetty 35/36:n runko ja moottorit 55/60 modernimpaan siipeen ja pyrstön alla oleviin delta-siivekkeisiin. 31:n kehitysmalli lensi ensimmäisen kerran toukokuussa 1987 ja sai lentokelpoisuustodistuksensa elokuussa 1988.


title: Learjet 35

text: Nykyiset tuotantomallit ovat Learjet 31A ja 31A/ER.


title: Learjet 35

text: Learjet-koneiden valmistaja (Learjet Inc.) on ollut vuodesta 1990 kanadalaisen Bombardier Inc:n omistuksessa.


title: Learjet 35

text: Suomessa Ilmavoimien Tukilentolaivue käyttää Learjet 35A/S -koneita moniin tarkoituksiin – niitä ovat muun muassa merivalvonta, kartoituskuvaus, ilmanäytteenotto, maalinhinaus ja henkilökuljetus.


title: Learjet 35

text: Ensimmäinen kolmesta tilatusta koneesta saapui Suomeen syyskuussa 1982.


title: Oho! sano Eemeli

text: 20 suosikkia – Oho! sano Eemeli on vuonna 2002 julkaistu Eemelin kokoelmalevy.


title: Buster Crabbe

text: Clarence Linden ”Buster” Crabbe (7. helmikuuta 1908 – 23. huhtikuuta 1983) oli yhdysvaltalainen uimari ja näyttelijä.


title: Buster Crabbe

text: Crabbe syntyi Oaklandissa, Kaliforniassa, mutta asui lapsena Havaijilla, jossa hän valmistui Puna Hou High Schoolista. Hän voitti Amsterdamin kesäolympialaisissa 1928 pronssia 1 500 metrin vapaauinnissa ja Los Angelesissa 1932 kultaa 400 metrin vapaauinnissa. Lisäksi hän sijoittui Amsterdamissa 400 metrillä neljänneksi ja Los Angelesissa 1 500 metrillä viidenneksi. Hän opiskeli Etelä-Kalifornian yliopistossa.


title: Buster Crabbe

text: Crabbe näytteli vuonna 1933 Tarzania ja esiintyi menestyksekkään näyttelijänuransa aikana paitsi lukuisissa elokuvissa (esimerkiksi "Flash Gordon"), myös televisiossa. Vaikka hänen suosionsa alkoi hiipua jo 1950-luvulla, hän ei lopettanut uraansa tykkänään. Hän kuoli sydänkohtaukseen Scottsdalessa Arizonassa 1983. Crabbella on tähti Hollywood Walk of Famella.


title: Master Series

text: Master Series on Pink Fairiesin kokoelma vuosilta 1971–1973. Se kuuluu Master Series -kokoelmasarjaan.


title: Erkki Koponen

text: Erkki Adolf Koponen (27. joulukuuta 1899 Helsinki – 25. kesäkuuta 1996) oli taidemaalari ja pikajuoksija. Hän sai professorin arvonimen vuonna 1964.


title: Erkki Koponen

text:
Koponen opiskeli Suomen taideyhdistyksen piirustuskoulussa ja pääsi siten julkisuuteen.
Koponen on työskennellyt myös André Lhôten akatemiassa, jossa ilmentyi Ranskan modernin maalaustaiteen kubistisia suuntauksia. Hän kuului Pro Natura -ryhmään. Koponen maalasi paljon muotokuvia ja teki useita monumentaalimaalauksia.


title: Erkki Koponen

text: Koposen työhön kuului yleensä opetus taidekouluissa, julkiset teokset ja Taide-lehden päätoimittajuus. Tunnettuja Koposen töitä olivat aikanaan Ollin (Väinö Nuorteva) pakinoiden kuvitukset "Uudessa Suomessa" ja pakinakokoelmissa. Koponen on tehnyt mm. Kemin kirkon alttaritaulun, Hämeenlinnan suomalaisen säästöpankin seinämaalauksen, Helsingin yliopiston ylioppilaskunnan kirjaston seinämaalauksen, Valkeakosken tehtaan seinämaalauksen ja Joensuun kaupunginkirjaston seinämaalauksen.


title: Erkki Koponen

text: Pikajuoksijana Koponen edusti Helsingin Kisa-Veikkoja. Hän saavutti Suomen mestaruuden 100 metrin juoksussa vuosina 1929–1930 ja 4 × 100 metrin viestijuoksussa vuosina 1925–1932. Hän edusti myös Suomea maaotteluissa.


title: Twista

text: Carl Terrell Mitchell (artistinimeltään Twista, aikaisemmin Tung Twista ; s. 27. marraskuuta 1973 Chicago, Illinois, Yhdysvallat) on yhdysvaltalainen rap-artisti. Guinness World Recordsin (1992) mukaan hän pystyy lausumaan 11,2 tavua sekunnissa. Hänen vuonna 2004 julkaistu albumi ""Kamikaze"" nousi Yhdysvaltojen Billboard 200 -listalla listaykköseksi. Twista on laulanut muun muassa peliin "L.A Rush" ja sitä myöten tullut entistäkin kuuluisammaksi. Hän on myös laulanut hitin ""Kill Us All"", joka on yksi hänen kuuluisimpia kappaleitaan.


title: Twista

text: Twistan uusimman "Category F5" -albumin "On Top" -kappaleen ovat säveltäneet GoodWill ja suomalainen MGI. MGI on kirjoittanut kappaleen kertosäkeen. Kappaleen myötä MGI:stä tuli korkeimman Yhdysvaltain albumilistasijoituksen koskaan saavuttanut suomalainen tuottaja/lauluntekijä Twistan levyn Category F5:n debytoitua kahdeksantenta Billboard Album Chart -listalla.


title: SS Tahoe

text: SS Tahoe oli Tahoejärvellä Nevadassa Yhdysvalloissa vuosina 1896–1940 liikennöinyt höyrylaiva. Alus palveli Tahoejärvellä risteilyaluksena. Vuoteen 1934 saakka alus kuljetti myös postia. Alus upotettiin vuonna 1940, ja sen hylky lisättiin kansalliseen historiallisten paikkojen rekisteriin vuonna 2002.


title: SS Tahoe

text: Tahoejärven alue kehittyi vapaa-ajankeskukseksi 1800-luvun lopussa. Järven rannoilla sijaitsi muutamia pieniä kyliä ja hotelleja. Liikenneyhteydet järven asutuskeskusten ja hotellien välillä hoidettiin pienillä höyryaluksilla. Kun sahateollisuusmoguli Duane Leroy Bliss näki mahdollisuuden päästä hyötymään liikenteestä taloudellisesti, hän tilasi uuden höyrylaivan sanfranciscolaiselta Union Iron Worksin pajalta vuonna 1894. Alus rakennettiin San Franciscossa ja kuljetettiin osina rautateitse Carson Cityyn, josta osat vedettiin edelleen vankkureilla Glenbrookiin. Glenbrookissa laiva koottiin ja laskettiin juhlallisesti vesille 24. kesäkuuta 1896.


title: SS Tahoe

text: SS "Tahoe" oli 51,51 metrin pituinen ja samalla suurin järvellä liikennöivistä aluksista. Alus oli varustettu kahdella mäntähöyrykoneella, jotka kykenivät kehittämään yhteensä 1 200 hevosvoimaa ja jotka pyörittivät kahta kolmilapaista potkuria.


title: SS Tahoe

text: Aluksen matkustajakapasiteetti oli 200 henkeä, ja aluksen yleiset ja hyttitilat oli sisustettu yleellisesti. Istuimet olivat nahkapäällysteisiä, lattiat oli peitetty matoin, ja mukavuuslaitokset oli varustettu marmorialtain. Alus oli varustettu myös sähkövaloin ja -soittokelloin. Laivalla oli myös juokseva kylmä ja kuuma vesi sekä höyrylämmitys.


title: SS Tahoe

text: Vuodesta 1901 lähtien "Tahoe" liikennöi kesäkautena päivittäin Tahoe Cityn laiturista. Alus lähti reitilleen aamulla, kiersi järven rantakylät sekä hotellit ja palasi lähtöpaikkaansa takaisin illalla. Matkustajien lisäksi alus kuljetti myös rahtia ja postia.


title: SS Tahoe

text: Vuonna 1926 Tahoejärven kiertävä maantie valmistui, ja sitä seurasi postinkuljetussopimuksen menettäminen vuonna 1934. Koska matkustajamäärät vähenivät eikä rahti- tai postituloja ollut, muuttui toiminta tappiolliseksi. Vuonna 1940 Blissin poika William L. Bliss osti aluksen laivaliikennettä hoitaneelta yhtiöltä, tarkoituksenaan upottaa alus matalaan veteen Glenbrookin lähistölle muistoksi menneestä ajasta ja nähtävyydeksi, jota turistit voisivat katsella lasipohjaveneistä.


title: SS Tahoe

text: SS "Tahoe" upotettiin 29. syyskuuta 1940. Upotuspaikka oli kuitenkin valittu huonosti, sillä järven pohja oli jyrkkärinteinen. Alus vaipui pohjaan ja liukui rinnettä pitkin näkymättömiin. Lopulta alus pysähtyi perän upottua 140 metrin syvyyteen keulan jäädessä 117 metrin syvyyteen.


title: SS Tahoe

text: Vuonna 2002 renolainen New Millennium Dive Expeditions teki sekä Tahojärven sukellussyvyysennätyksen että korkean paikan sukellussyvyysennätyksen etsiessään "Tahoen" hylkyä.


title: 9885 Linux

text: 9885 Linux on Spacewatch-ryhmän Kitt Peakin observatoriossa 12. lokakuuta 1994 löytämä asteroidi. Asteroidi sijaitsee Jupiterin ja Marsin välisellä asteroidivyöhykkeellä. Se on nimetty Linux-käyttöjärjestelmäytimen mukaan. Ennen nimeämistään asteroidi tunnettiin tunnuksella 1994 TM14.


title: Tahoejärvi

text: Tahoejärvi () on makeanveden järvi Sierra Nevadan vuorilla Yhdysvalloissa. Se sijaitsee Kalifornian ja Nevadan osavaltioiden välisellä rajalla, länteen Nevadan Carson Citystä. Järvi on tunnettu kirkkaasta vedestään ja ympäröivästä vuorimaisemastaan. Järveä ympäröivää aluetta kutsutaan Lake Tahoeksi tai lyhyemmin Tahoeksi.


title: Tahoejärvi

text: Tahoejärvi on 501 metrin maksimisyvyydellään Yhdysvaltain toiseksi syvin järvi Oregonin Crater Laken (594 m) jälkeen. Koko maailman mittakaavassa se on 12. syvin ja keskisyvyytensä puolesta 4. syvin. Järvi on noin 35 kilometrin pituinen ja 19 kilometrin levyinen. Sillä on rantaviivaa noin 116 kilometrin edestä ja sen pinta-ala on 495 neliökilometriä. Noin kaksi kolmasosaa rantaviivasta sijaitsee Kalifornian puolella. Eteläisellä rantaviivalla sijaitsee järveä ympäröivistä kaupungeista suurin, Kalifornian noin 24 000 asukkaan South Lake Tahoe. Järven ainoa saari on Fannette Island.


title: Swordmaster

text: Swordmaster oli Ruotsin Strömstadissa vuonna 1993 perustettu death-/black metal-yhtye. Vuonna 2001 yhtye hajosi, ja osa sen soittajista perusti industrial metal-yhtyeen nimeltä Deathstars.


title: Miekkailu kesäolympialaisissa 1968

text: Méxicon kesäolympialaisissa 1968 miekkailussa kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että joukkuekilpailussa floretilla.


title: Julius Sang

text: Julius Sang (19. syyskuuta 1948 Kapsabet – 9. huhtikuuta 2004 Eldoret) oli kenialainen pikajuoksija ja olympiavoittaja. Hänen päämatkansa oli 400 metriä.


title: Julius Sang

text: Sang voitti Münchenin 1972 olympialaisissa kultaa 4 × 400 metrin viestissä. Kenian joukkueessa juoksivat hänen lisäkseen Robert Ouko, Charles Asati ja Hezakiah Nyamau. Lisäksi hän voitti samoissa kisoissa pronssia 400 metrillä. Nämä jäivät hänen vuonna 1981 päättyneen juoksu-uransa ainoiksi arvokisamitaleiksi.


title: Julius Sang

text: Sang kuoli äkilliseen sairauteen 9. huhtikuuta 2004.


title: Tuppinokat

text: Tuppinokat ("Chionidae") on rantalintujen lahkoon ja kahlaajien alalahkoon kuuluva lintuheimo. Heimon nimesi Charles Lucien Bonaparte 1832 ja "Chionis"-suvun Johann Reinhold Forster 1788.


title: Tuppinokat

text: Tuppinokat ovat kokonaan valkoisia, paljasnaamaisia, lyhytsiipisiä, noin 40 cm kokoisia merilintuja. Ne elävät Etelämantereella ja mannerta ympäröivillä saarilla. Ne asuvat lintu- tai hyljeyhdyskunnissa. Ne ovat kaikkiruokaisia haaskansyöjiä. Pesä on maassa kolossa.


title: Tuppinokat

text: Tuppinokkia on ainakin kaksi lajia, keltatuppinokka ("Chionis alba") ja mustatuppinokka ("C. minor"). Toisinaan myös hopeakurmitsa ("Pluvianellus socialis") luetaan kuuluvaksi tuppinokkien heimoon.


title: Elastica

text: Elastica oli englantilainen brittipopyhtye. Musiikillisesti se sai suurimmat vaikutteensa punkista. Yhtye perustettiin vuonna 1992 ja se hajosi 2001. Perustajajäseniin kuuluivat Sueden ex-jäsen Justine Frischmann, joka lauloi ja soitti kitaraa, sekä rumpali Justin Welch, kitaristi Donna Matthews ja basisti Annie Holland.


title: Elastica

text: Elastica julkaisi kehutun esikoisalbuminsa "Elastican" vuonna 1995. Se menestyi hienosti etenkin Britanniassa. Lukuisten kokoonpanovaihdosten jälkeen yhtye sai seuraavan "The Menace" -levyn valmiiksi vasta vuonna 2000. Se ei kuitenkaan menestynyt enää esikoislevyn tavoin. Elastica hajosi seuraavana vuonna.


title: Kanssasi sun

text: Kanssasi sun on vuonna 1996 julkaistu "20 suosikkia" -sarjaan kuuluva Eija Sinikan kokoelmalevy.


title: Allison Hayes

text: Mary Jane (Allison) Hayes (6. maaliskuuta 1930 – 27. helmikuuta 1977) oli yhdysvaltalainen näyttelijä ja vuoden 1949 Miss Americassa kilpaillut malli.


title: Allison Hayes

text: Vaikka Hayesistä ei tullut Miss Americaa, kilpailuun osallistuminen auttoi häntä saamaan töitä paikallisessa televisiossa. Hän muutti Hollywoodiin, jossa hänen onnistui saada sopimus Universal Picturesilta. Hän vaihtoi vuonna 1955 Columbia Picturesille.


title: Allison Hayes

text: Eräs elokuvista, joissa Hayesillä oli olennainen rooli, oli "Jättiläisnaisen hyökkäys" (1958).


title: Allison Hayes

text: Myöhemmän uransa aikana Hayes alkoi kärsiä oireista, jotka osoittautuivat todennäköisesti lyijymyrkytyksen aiheuttamiksi. Vuonna 1976 hänellä havaittiin leukemia, johon hän tehokkaasta hoidosta huolimatta menehtyi 27. helmikuuta 1977 Kaliforniassa vain 46 vuoden ikäisenä.


title: Yes sir, alkaa polttaa

text: 20 suosikkia – Yes Sir, alkaa polttaa on Einin kokoelma-albumi, joka julkaistiin 30. elokuuta 1996 levymerkillä Fazer Records.


title: Eisenhüttenstadt

text: Eisenhüttenstadt on kaupunki Saksassa, Brandenburgin osavaltiossa Oderin rannalla, noin 100 kilometrin matkan päässä Berliinistä. Vuoden 2013 joulukuussa siellä oli 27 205 asukasta. Kaupunki tunnetaan terästehtaistaan, ja siellä toimii ArchelorMittal Eisenhüttenstadt  Gmbh:n terästehdas. 13. lokakuuta 1961 asti kaupunki oli nimeltään Stalinstadt. Kaupunki sijaitsee Oderin-Spreen kanavan itäpäässä. Vastaavalla kohdalla Oderin itärannalla Puolassa sijaitsee Kłopot.


title: Eisenhüttenstadt

text: Stalinistisen arkkitehtuurin ohella kaupungissa on muitakin nähtävyyksiä. Merkittävimpiä niistä ovat Fürstenbergin vanha kirkko, joka on valmistunut noin vuonna 1400, Diehloer kukkuloiden talviurheilukeskus, palokuntamuseo ja Saksan demokraattisen tasavallan arkielämää esittelevä dokumentaatiokeskus. Kulttuurielämän tärkein edustaja on vuonna 1955 avattu Friedrich Wolff -teatteri.


title: Eisenhüttenstadt

text: Saksan demokraattisen tasavallan johtavan puolueen SED:n III puoluepäivillä 20. – 24. heinäkuuta 1950 tehtiin päätös terästehtaan ja siihen liittyvän asuinalueen rakentamisesta. Tehdas sai nimen "Eisenhüttenkombinat Ost", ja asuinalue, josta haluttiin tehdä ensimmäinen sosialistinen kaupunki Saksan maaperällä, sai nimen "Stalinstadt". Kaupunkia ei kuitenkaan perustettu asumattomalle seudulle, vaan paikalla on ollut asutusta jo kauan, ja noin vuodesta 1250 paikalla on sijainnut Fürstenbergin kaupunki. Lisäksi asiakirjat tuntevat alueella vuodesta 1268 sijainneen Neuzellen munkkiluostarin. Kolmikymmenvuotinen sota tuhosi seutua pahoin.


title: Eisenhüttenstadt

text: Rakennustyöt aloitettiin symbolisella ensimmäisen puun kaadolla 18. elokuuta 1950. Ensimmäiset kaupunkia koskevat suunnitelmat laati modernismia edustanut, Bauhaus -koulukuntaan kuulunut Franz Erlich. DDR:n hallitus kuitenkin hylkäsi suunnitelmat ja asemakaavan laati arkkitehti Kurt Walter Leucht. Aluksi kaupunki rakennettiin uusklassistisen stalinistisen tyylisuunnan mukaan, myöhemmin kaupunkiin rakennettiin taloja elementeistä (plattenbau).


title: Eisenhüttenstadt

text: Kaupungissa on paljon stalinistista arkkitehtuuria ja DDR:n valtiojohdon suosimien taiteilijoiden, kuten Walter Womackan töitä. Se on samankaltainen stalinistinen mallikaupunki kuin Puolan Nowa Huta ja Venäjän Magnitogorsk.


title: Eisenhüttenstadt

text: Vuonna 1988 kaupungissa oli 53 000 asukasta, mutta sittemmin asukasluku on kääntynyt laskuun. Tehtaalla oli kannattavuusvaikeuksia Saksojen yhdistyttyä ja SEV-talousyhteisön romahdettua, ja sieltä saneerattiin paljon työpaikkoja. Vuosina 1991–1992 Saksojen yhdistymisen jälkeen ihmisillä oli huoli tehtaan ja kaupungin tulevaisuudesta. Mielenosoitusten tunnuslauseena oli "Jos tehdas kuolee, kuolee kaupunki". Yksityistäminen kuitenkin takasi tehtaan ja kaupungin tulevaisuuden.


title: Euroopan Grand Prix 1984

text: Euroopan Prix 1984 oli Formula 1 -sarjan osakilpailu, joka ajettiin 7. lokakuuta 1984 Nürburgringilla Saksassa. Kilpailun voitti McLarenilla ajanut Alain Prost, jolle voitto oli kauden kuudes.


title: Euroopan Grand Prix 1984

text: Lauantaina ajetussa aika-ajossa ei kukaan 26 kuljettajasta pystynyt sateen takia parantamaan perjantaina ajamaansa aikaa. Siksi perjantaina ajettu aika määräsi lähtöjärjestyksen. Sadekelin renkailla ajetut kierrosajat olivat noin 20 sekuntia hitaampia kuin perjantaina ajetut. Useat kuljettajat pyörähtelivät radalla lauantaina, mutta mitään vakavampaa ei tapahtunut.


title: Euroopan Grand Prix 1984

text: Paalupaikan sai Nelson Piquet ajalla 1.18,871, joka merkitsi 207,315 km/h keskinopeutta. Paalupaikka oli Piquet'n kahdeksas kauden aikana. Piquet'n vierestä starttasi Alain Prost, joka oli ainoa jolla oli vielä mahdollisuus uhata Niki Laudan mestaruutta. Seuraavat lähtöruudut valtasivat Patrick Tambay, Keijo Rosberg ja Michele Alboreto. Lauda starttasi ruudusta 15.


title: Euroopan Grand Prix 1984

text: Rengasvalinta kilpailuun oli vaikea, sillä kovimmalle joutui oikea eturengas ja vasen takarengas. Kilpailu ajettiin kylmässä poutasäässä. Prost ampaisi heti startista johtoon ja hän pystyi pitämään kärkipaikkansa kaikki 67 kierrosta. Koska yhden kierroksen pituus oli 4 542 metriä, oli kilpailun pituus 304,3 kilometriä. Prostin keskinopeus oli 191,751 km/h.


title: Euroopan Grand Prix 1984

text: Niki Lauda ehti maaliin neljäntenä. Kilpailun 22. kierroksella hänelle oli käydä hullusti, sillä hän joutui ohitustilanteessa väistämään hitaampaa autoa. Paniikkijarrutuksen takia hänen autonsa pyörähti muutaman kierroksen, mutta hän pystyi jatkamaan kilpailua.


title: Joseph Juran

text: Joseph Moses Juran (24. joulukuuta 1904 – 28. helmikuuta 2008) oli tuotantotalousvaikuttaja, joka kuuluu 1900-luvun laatujohtamisen keskeisiin nimiin. Hän syntyi Brăilassa, Romaniassa juutalaiseen perheeseen, mutta asui vuodesta 1912 Yhdysvalloissa.


title: Joseph Juran

text: Juran valmistui Minnesotan yliopistosta. Hänen veljensä oli tunnettu elokuvaohjaaja Nathan Juran, joka kuoli 95 vuoden ikäisenä 23. lokakuuta 2002.


title: Joseph Juran

text: Vilfredo Pareton elämäntyöhön perehdyttyään Juran kehitti Pareton periaatteen.


title: Joseph Juran

text: "Juran Institute" perustettiin vuonna 1979. Juran julkaisi Japanissa ja Yhdysvalloissa lukuisia kirjoja, joista eräs on omaelämäkerta "Architect of Quality" (2003). Ohjaajaveljensä tavoin hän oli erittäin pitkäikäinen; hän menehtyi 103-vuotiaana kärsittyään aivoverenkiertohäiriön.


title: Gustav Hartlaub

text: Karel Johan Gustav Hartlaub (8. marraskuuta 1814, Bremen–29. marraskuuta 1900) oli saksalainen lääkäri ja eläintieteilijä.


title: Gustav Hartlaub

text: Hartlaub opiskeli Bonnissa ja Berliinissä ja suoritti lääketieteen tohtorin oppiarvonsa Göttingenissä 1838. Hän avioitui Caroline H. Stachowin kanssa vuonna 1844. Hän alkoi vuonna 1840 perehtyä eksoottisiin lintulajeihin, jotka hän lahjoitti Bremenin luonnonhistorialliselle museolle. Hän kuvaili ja nimesi joitakin näistä lajeista ensimmäisenä, muun muassa mustatuppinokan. Yhdessä Cabaniksen kanssa Hartlaub perusti lintutieteellisen aikakauslehden "Journal für Ornithologie" vuonna 1852.


title: Gustav Hartlaub

text: Vuonna 1857 hän teki retken Afrikkaan ja retken tuloksena syntyi Länsi-Afrikan linnustoa selvittävä teos "System der Ornithologie Westafrica’s" (1857), jossa hän kuvailee 758 lintulajia. Vuonna 1860 hän julkaisi Madagaskarin linnustoa esittelevän teoksen "Systematische übersicht der Vögel Madagascar's". Yhdessä Otto Finschin kanssa hän tutki Polynesian linnustoa.


title: Gustav Hartlaub

text: Useita lintuja on nimetty hänen kunniakseen: namibianfrankoliini ("Francolinus hartlaubi"), kanelisorsa ("Pteronetta hartlaubii"), keniantrappi ("Lissotis hartlaubii"), namibianlokki ("Larus hartlaubii"), kenianturako ("Tauraco hartlaubi"), saotomenpöllönen ("Otus hartlaubi"), aarnitoko ("Tockus hartlaubi"), ruskoruostepyrstö ("Cercotrichas hartlaubi"), punasilmätimali ("Turdoides hartlaubii"), principenmedestäjä ("Anabathmis hartlaubii"), luhtapiispa ("Euplectes hartlaubi") ja kolumbiankerttulitangara ("Dacnis hartlaubi").


title: Nathan Juran

text: Nathan Juran (1. syyskuuta 1907 – 23. lokakuuta 2002) oli yhdysvaltalainen elokuvaohjaaja. Hän syntyi Gura Humoruluissa, joka kuului vuoteen 1918 saakka Itävalta-Unkariin, mutta joka nyt sijaitsee Romaniassa.


title: Nathan Juran

text: Juran asui lähes koko ikänsä Yhdysvalloissa. Hänelle myönnettiin Oscar-palkinto vuonna 1942, ja hän oli jälleen ehdolla vuonna 1947.


title: Nathan Juran

text: Juranin elokuvien joukkoon lukeutuvat "Jättiläisnaisen hyökkäys" (1958), "Sinbadin uudet seikkailut" (1958) ja "Ensimmäiset miehet kuussa" (1964).


title: Nathan Juran

text: Kuollessaan Kaliforniassa 23. lokakuuta 2002 Juran oli 95-vuotias. Myös hänen taloustieteilijäveljensä Joseph Juran oli varsin pitkäikäinen: hän eli kyllin kauan viettääkseen 100-vuotispäiväänsä jouluna 2004, ja menehtyi 103-vuotiaana.


title: Lappi-areena

text: Lappi-areena on monitoimihalli Rovaniemellä, jossa järjestetään urheilutapahtumia, konsertteja ja messuja. Hallissa on 3500 istumapaikkaa, lisäksi permannolle saadaan 1700 istumapaikkaa. Yhtä aikaa esimerkiksi konsertissa voi hallissa olla 4780 henkeä. Lappi-areena voidaan muuttaa jäähallista konsertti- tai konferenssitilaksi noin neljässä tunnissa.


title: Lappi-areena

text: Urheilukäytössä Lappi-areena palvelee lähinnä jääurheilua, mutta Areenalla on pelattu myös muun muassa lentopallon SM-sarjan pelejä. Areenalla on kolme jäätä kisakaukalo (28 x 58 m) ja harjoituskaukalot hh1 ja hh2. Myös harjoituskaukalossa voidaan pelata otteluilta. Areenalla on kolme ravintolaa ja VIP-tiloja muun muassa saunallinen VIP-aitio. Areenan yhteydessä on myös crossfit- sali.


title: Lappi-areena

text: Lappi-areenalla harjoittelee säännöllisesti Rovaniemen Kiekon (Roki Hockey Oy) edustusjoukkue ja juniorit, Rovaniemen Taitoluistelijat, Napapiirin Kaukalopallo (1-div), Napapiirin Pantterit (juniorit), Rovaniemi Rebels (2-divisioona) ja Reidars Hockey Team (harrastesarja).


title: Adobe After Effects

text: Adobe After Effects on Adobe Systemsin kehittämä videokuvan käsittelyohjelma, jolla tehdään digitaalisia kuvakompositioita ja erikoistehosteita. Ohjelma on tarkoitettu ammattilaiskäyttöön. Logiikaltaan se muistuttaa Photoshopia, lopullinen kuvakompositio kootaan useista päällekkäisistä kuvaraidoista eli tasoista (layers), joita voidaan animoida ja sekoittaa keskenään. Adobe After Effectsiä käytetään paljon tv-, musiikkivideo- ja elokuvatuotannossa.


title: Adobe After Effects

text: After Effectsiin on saatavilla runsaasti liitännäisohjelmia, joista tunnetuin lienee Trapcoden Shine-tehoste, jota käytetään runsaasti elokuvissa ja mainoksissa. Osa liitännäisistä toimii myös Adobe Premiere Pro -ohjelmistossa.


title: Rannikkosääasemat

text: Suomen rannikon säätilannetta havainnoidaan 38 rannikkosääasemalla. Ilmatieteen laitos päivittää säätiedot rannikkosääasemilta 24–144 kertaa päivässä; kerran tunnissa -periaatteesta 10 minuutin havainnointitiheyteen. Kaikilta asemilta ilmoitetaan lämpötila sekä tuulen suunta ja nopeus. Osalta asemista ilmoitetaan lisäksi vallitseva säätila ja näkyvyys.


title: Rannikkosääasemat

text: Ilmatieteen laitoksen keräämien havaintojen lisäksi esimerkiksi satamilla on paikoin omia automaattisia sääasemiaan, joiden tietoa käytetään paikallisen päätöksenteon pohjana.


title: Shine

text: Shine voi tarkoittaa:


title: Thirteen Senses

text: Thirteen Senses on brittiläinen indie rock-yhtye. Yhtye julkaisi syyskuussa 2004 albumin The Invitation, jolta löytyivät singlet: "Thru the Glass", "Do No Wrong", "Into the Fire" ja "The Salt Wound Routine". Heidän seuraava albumi, Contact, julkaistiin huhtikuussa 2007. Yhtyeen kolmas albumi ilmestyi heinäkuussa 2009.


title: PowerLine

text: PowerLine on suomalainen varustamo. Varustamon omistaa kauhavalainen Lillbacka Powerco Oy.


title: PowerLine

text: Varustamo lopetti liikennöinnin joulukuussa 2005, ja aloitti sen jälleen kesäkuussa 2009.


title: PowerLine

text: PowerLine on operoinut kahdella ro-ro-aluksella, jotka ovat vuonna 1977 rakennettu M/S Global Freighter ja vuonna 1978 rakennettu sisaralus M/S Global Carrier. Alukset ovat kulkeneet Suomen lipun alla. Sittemmin PowerLine liikennöi esimerkiksi M/S Global Carrierilla Turusta Ruotsin Oxelösundiin. Liikenne Turusta lopetettiin 2011 joulukuussa. Alukset myytiin ja ne päätyivät romutettavaksi.


title: PowerLine

text: Keväästä 2011 lähtien varustamo liikennöi Maltan lipun alla purjehtivalla M/S Balticalla Helsingistä Saksan Lyypekin Travemündeen. Marraskuussa 2011 varustamo keskitti liikennöintinsä tälle linjalle; aluksi liikennöitiin kahdella aluksella. Kesällä 2012 liikenteessä oli enää yksi alus. Sittemmin, M/S Baltican ollessa huollettavana telakalla loppuvuodesta 2012, linjaliikenne Helsingistä Travemündeen oli poikki tovin (marraskuun 19. päivästä 2012-).


title: Philip Rabinowitz

text: Philip Rabinowitz (16. helmikuuta 1904 – 29. helmikuuta 2008) oli juoksija, joka pääsi 10. heinäkuuta 2004 Guinnessin ennätysten kirjaan maailman nopeimpana satavuotiaana. Hän kuoli 104 vuoden iässä.


title: Philip Rabinowitz

text: Rabinowitz juoksi sadan metrin matkan ajassa 30,86 sekuntia. Vertailun vuoksi saman lajin miesten maailmanennätys on Usain Boltin saavuttama 9,58 sekuntia.


title: Philip Rabinowitz

text: Rabinowitz syntyi Liettuassa juutalaiseen perheeseen, mutta lähti 21-vuotiaana Etelä-Afrikkaan, johon hän asettui vakituisesti.


title: Mark Rakita

text: Mark Semenovitš Rakita (, s. 22. heinäkuuta 1938 Moskova) on entinen Neuvostoliittoa edustanut miekkailija ja olympiavoittaja. Hänen aseenaan oli säilä.


title: Mark Rakita

text: Rakita voitti säilämiekkailun joukkuekilpailussa olympiakultaa Tokiossa 1964 ja Méxicossa 1968. Henkilökohtaisen kilpailun olympiahopeaa hän saavutti Méxicossa. Vielä Münchenin 1972 olympialaisissa hän sai hopeaa joukkuekilpailussa.


title: Mark Rakita

text: Henkilökohtaisen maailmanmestaruuden Rakita voitti vuonna 1967 Montréalin MM-kilpailuissa. Kolme vuotta myöhemmin Ankaran MM-kilpailuissa hän sijoittui hopealle.


title: Canon EF 17–40mm

text: Canon EF 17–40mm 4L USM on Canonin valmistama laajakulmainen zoom-objektiivi. Se on suunniteltu varsinkin digitaalisia järjestelmäkameroita ajatellen. Se on yhteensopiva Canonin EOS-kamerarunkojen kanssa.


title: Canon EF 17–40mm

text: Objektiivi kuuluu Canonin laadukkaisiin L-sarjan objektiiveihin ja on suunnattu ammattilaisille ja vaativille harrastajille. Se sopii esimerkiksi päivitykseksi useiden kameroiden mukana ns. kit-objektiivina tulevalle EF-S 18–55mm -objektiiville. Objektiivissa on äänetön ja nopea ultraäänimoottorilla toimiva USM-tarkennus ja se on suojattu kosteudelta ja pölyltä.


title: Casablanca-luokka

text: Casablanca-luokka oli Yhdysvaltain laivaston saattuetukialusluokka. Tämän luokan aluksia valmistettiin Kaiserin telakalla 50 kappaletta vajaan kahden vuoden aikana - 3. marraskuuta 1942 - 8. heinäkuuta 1944. Casablanca-luokka on lukumääräisesti suurin koskaan rakennettu lentotukialusluokka. Vain 5 alusta menetettiin toisessa maailmansodassa, mutta kaikki sodasta selvinneet alukset on joko romutettu tai upotettu harjoitusmaaleina. Ainuttakaan Casablanca-luokan alusta, kuten ei muitakaan saattuetukialuksia ole säilynyt.


title: Casablanca-luokka

text: Yhdysvaltojen sitouduttua pitkittyvään Tyynenmeren sotaan Japania vastaan ja laivaston toimintatapa oli muodostunut niin todettiin tarvittavan lisää lentokoneiden kuljettamiseen kykeneviä aluksia. Lisäksi Britannian Kuninkaallisen laivaston lisääntynyt saattuelentotukialustarve Pohjois-Atlantin saattuereiteillä tuli täyttää.


title: Casablanca-luokka

text: Nopea palveluskäyttöön saaminen oli ensiarvoisen tärkeää ja siten Henry J. Kaiser esitti 1942 Yhdysvaltain hallinnolle alusten massatuotantoa, jonka perustana olisi S4 laivastorunko. Runko oli jo käytössä Kaiserin telakan valmistamissa kauppalaivoissa. Kaiser ehdotti kunnianhimoisen valmistussuunnitelman, jonka mukaan 50 alusta valmistettaisiin vuodessa yhdellä telakalla. Tähän suunnitelmaan ei hallitus uskonut. Laivat rakennettiin Kaiser Company, Incorporated'n Vancouverin telakalla, Washingtonin osavaltiossa.


title: Casablanca-luokka

text: Casablanca-luokan alukset olivat hieman pienempiä kuin Bogue-luokan alukset, mutta alusten lentokonekapasiteetti oli sama. Aluksilla oli kaksi potkuria, joiden voimanlähteenä oli höyrykattilat.


title: Casablanca-luokka

text: Alusten aseistuksena oli kaksiputkinen 40 millimetrin ja yksiputkiset 20 millimetrin ilmatorjuntatykit. Kaikkiin aluksiin asennettiin SC ilmavalvontatutka tai sen paranneltu versio SC-2, SK tai SK-2 sekä merivalvontatutka SG. Näiden lisäksi aluksille asennettiin laskeutumismajakka YE maston huippuun tukialuksen löytämisen ja laskeutumisen helpottamiseksi.


title: Casablanca-luokka

text: Alusten lentokonekoostumukseksi oli suunniteltu yhdeksän F4F hävittäjää sekä joko yhdeksän TBF torpedokonetta ja yhdeksän SBD syöksypommittajaa tai kahdeksantoista torpedokonetta.


title: Casablanca-luokka

text: Sodan loppuun mennessä alusten ilmatorjunta-aseistusta oli vahvennettu jopa kahdeksalla kaksiputkisella 40 millimetrin ja 30 20 millimetrin ilmatorjuntatykillä, jotka oli asennettu hyllyille lentokannen tasalle. Alusten tutkavarustus säilyi ennallaan lukuun ottamatta yksittäisiä alkupään aluksia, joiden tutkat päivitettiin viimeisimpien tasolle.